Χριστίνα Τάκη MD, Πλαστικός Χειρουργός, Υαλουρονικό\nΤι είναι το υαλουρονικό οξύ, και ποια είναι η δράση του;\nΤο υαλουρονικό είναι πολυσακχαρίτης του δέρματος, φυσικό συστατικό, που με την πάροδο του χρόνου μειώνεται.Έχει την ιδιότητα να προσελκύει σαν σφουγγάρι το νερό του οργανισμού, με αποτέλεσμα να ‘γεμίζει’ την περιοχή που εγχέεται.\nαποκατάσταση του όγκου του προσώπου,\nδημιουργία όγκου στα χείλη,\nΜαζί με τή βουτυλική τοξίνη, το υαλουρονικό αποτελεί τη νούμερο ένα θεραπεία στα μη επεμβατικά, με εντυπωσιακά αποτελέσματα.\nΑπό ποιά ηλικία μπορεί να γίνει χρήση των ενέσεων υαλουρονικού, και σε ποιούς απευθύνεται;\nΤο υαλουρονικό μπορεί να χρησιμοποιηθεί από την ηλικία των 25.Το υαλουρονικό μπορεί να συνδυαστεί με άλλες θεραπείες στον ίδιο χρόνο, ανάλογα με τις απαιτήσεις.\nΔιαδικασία εφαρμογής του υαλουρονικού\nΗ εφαρμογή του υαλουρονικού είναι πολύ απλή και δεν χρειάζεται καμία προετοιμασία, ούτε τεστ ευαισθησίας.Δεν παίρνει παρά λίγα λεπτά της ώρας.Το υαλουρονικό είναι πολύ καλά ανεκτό από τον οργανισμό και η έγχυσή του δεν είναι επώδυνη.Αφού σημειώσουμε τα σημεία έγχυσης σε συνεννόηση πάντα με τον/την ενδιαφερόμενη/ο, προχωράμε στην εφαρμογή, εγχέοντας την ποσότητα που χρειάζεται για να επιτευχθεί το επιθυμητό αποτέλεσμα.\nΠόση είναι η διάρκεια των αποτελεσμάτων του υαλουρονικού\nΗ διάρκεια είναι από 12 μήνες έως και 18 μήνες. Πρόκειται για εντελώς φυσική θεραπεία.Τα αποτελέσματα είναι άμεσα ορατά.Μετά την εφαρμογή, δεν χρειάζεται καμία απολύτως προφύλαξη.\nΑποθεραπεία - Χρόνος Ανάρρωσης μετά το υαλουρονικό\nΗ αποθεραπεία είναι άμεση.Η/Ο ενδιαφερόμενη/ος επιστρέφει αμέσως στις ενασχολήσεις της/του.Δεν υπάρχει τίποτα που να μαρτυράει την θεραπεία με το υαλουρονικό.\nΕπιπλέον Πληροφορίες - Συχνές Ερωτήσεις για το Υαλουρονικό\nΗ έγχυση του υαλουρονικού γεμίζει και ανορθώνει τους ιστούς, βελτιώνοντας την χαλάρωση.\nΤο υαλουρονικό γεμίζει:\nτις ρινοπαρειακές ρυτίδες\nτις ρυτίδες του καπνιστή\nτις γωνίες του στόματος (lifting – λίφτινγκ χειλιών, Smile Lipt = Lip + Lift)\nτους όγκους των ζυγωματικών (lifting – λίφτινγκ ζυγωματικών και ρινοπαρειακών)\nτις ρυτίδες στο μεσόφρυο και το μέτωπο\nΤι γίνεται αν αποφασίσω να μην επαναλάβω την θεραπεία με υαλουρονικό;\nΣτην περίπτωση που διακοπεί η θεραπεία με υαλουρονικό, δεν θα υπάρχει καμία απολύτως επίπτωση ή παρενέργεια.Αντιθέτως, νεότερες έρευνες έδειξαν ότι η θεραπεία με υαλουρονικό προάγει την παραγωγή του κολλαγόνου στα σημεία που εγχέεται.Για τον λόγο αυτό, ακόμα και όταν σταματήσει η δράση του, το όφελος της νεοκολλαγονογένεσης συνεχίζει να υπάρχει και δεν πάει χαμένο.\nΓιατί να προτιμήσω το υαλουρονικό από ένα μόνιμο προϊόν;\nΗ τάση είναι να προτιμούμε ένα μη μόνιμο προϊόν, επειδή οι όγκοι αλλάζουν με τον χρόνο και δημιουργείται επιπλέον χαλάρωση.Έτσι λοιπόν οι όγκοι του προσώπου ‘μετακινούνται’ λόγω βαρύτητας, ενώ το μόνιμο προϊόν δεν μετακινείται και παραμένει στη θέση του. Το αποτέλεσμα μετά από πολλά χρόνια θα είναι αφύσικο.\nΑποτελέσματα - Διάρκεια Υαλουρονικού ;\nΤα αποτελέσματα είναι άμεσα ορατά την στιγμή της θεραπείας.Στις 7 ημέρες έχουμε σταθεροποίηση του αποτελέσματος. Το υαλουρονικό έρχεται και “κάθεται” στον χώρο καλύτερα.Η διάρκεια των αποτελεσμάτων εξαρτάται από το σημείο και το βάθος έγχυσης.Σε γενικές γραμμές το υαλουρονικό διαρκεί 1 - 1,5 χρόνο.\nΚόστος - Τιμή θεραπείας με Υαλουρονικό\nΤο κόστος εξαρτάται σε μεγάλο βαθμό από το προϊόν που θα χρησιμοποιηθεί.Σε κάθε περίπτωση, πρόκειται για μια θεραπεία με χαμηλό κόστος και εντυπωσιακά αποτελέσματα.\n- Υαλουρονικό χείλη οι τιμές ξεκινούν από 180-200 ευρώ για τόνωση περιγράμματος, όγκο στα χείλη και ανόρθωση γωνιών στόματος.\n- Υαλουρονικό για γέμισμα οι τιμές ξεκινούν από 220 ευρώ.\n- Υαλουρονικό βαθιάς ενυδάτωσης και βελτίωσης της χροιάς και σφριγηλότητας του δέρματος και των χειλιών οι τιμές ξεκινούν από 200-250 ευρώ.\nΗ θεραπεία με υαλουρονικό είναι μία θεραπεία ρουτίνας στην Πλαστική Χειρουργική, και μαζί με τη βουτυλική τοξίνη, αποτελεί τη νούμερο 1 θεραπεία για την αντιμετώπιση των ρυτίδων και την αποκατάσταση του όγκου του προσώπου, τόσο σε γυναίκες όσο και σε άνδρες.Τα αποτελέσματα είναι φυσικά και άμεσα, με διάρκεια 1 - 1,5 χρόνο. Η επιτυχία του αποτελέσματος εξαρτάται από την εμπειρία του Πλαστικού Χειρουργού, αλλά και την αντίληψή του ως προς τους κανόνες της αισθητικής.


Orthodox/Reformed Theological Dialogue (Greek)\n8η Συνάντηση Μικτής Επιτροπής Θεολογικού Διαλόγου μεταξύ της Ορθοδόξου Εκκλησίας και του Παγκοσμίου Συνδέσμου Μεταρρυθμισμένων Εκκλησιών\nSambata de Sus, Ρουμανία 4 – 11 Σεπτεμβρίου 2003\nΗ Α.Θ.Μ. τον Πάπα και Πατριάρχη Αλεξανδρείας και πάσης Αφρικής κ.κ. Πέτρος Ζ΄ διόρισε τον υπογράφοντα ως εκπρόσωπο του Πατριαρχείου στην Μικτή Επιτροπή Θεολογικού Διαλόγου μεταξύ της Ορθοδόξου Εκκλησίας και του Παγκοσμίου Συνδέσμου Μεταρρυθμισμένων Εκκλησιών. Έτσι, μετά από πρόσκληση του Προέδρου της Επιτροπής, Σεβ. Μητροπολίτου Τυρολόης και Σερεντίου, Εκπροσώπου του Οικουμενικού Πατριαρχείου έλαβα μέρος στην 8η συνάντηση της εν λόγω επιτροπής, η οποία πραγματοποιήθηκε στη Ρουμανία από τις 5 μέχρι τις 11 Σεπτεμβρίου. Μετά από πρόσκληση του οικείου ποιμενάρχου, Σεβ. Αρχιεπισκόπου Σιμπίου και Τρανσυλβανίας Αντωνίου Plamadeala, οι εργασίες της Επιτροπής πραγματοποιήθηκαν στην Ιερά Μονή Brancoveanu στην περιοχή Sambata de Sus, κοντά στην πόλη Sibiu της Τρανσυλβανίας στην Ρουμανία.\nΤην ίδια περίοδο, ο Μακαριώτατος Πατριάρχης μας πραγματοποιούσε επίσημη ειρηνική επίσκεψη στην Εκκλησία της Ρουμανίας. Έτσι ο υπογράφων αφίχθηκε στο Βουκουρέστι μαζί με τον Πατριάρχη και την συνοδεία του. Μετά την καθιερωμένη δοξολογία επί τη αφίξη του Πατριάρχη Αλεξανδρείας στο Βουκουρέστι, που έλαβε χώρα στον Καθεδρικό Ναό της πόλης, αναχώρησα οδικώς για την Τρανσυλβανία μαζί με τον Θεοφιλ. Επίσκοπο Αρσινόης Γεώργιος (Εκκλησία Κύπρου) και τον Αιδεσιμολ. Πρεσβύτερο και Καθηγητή της Θεολγοικής Σχολής του Τιμίου Σταυρού Βοστώνης π. Γεώργιο Δράγα (Οικουμενικό Πατριαρχείο). Μετά από διαδρομή 6 ωρών, αφιχθήκαμε αργά το βράδυ στο μοναστήρι, όπου και μας υποδέχτηκε ο διοργανωτής της συναντήσεως Διάκονος Dorin Oancea, εκπρόσωπος της Εκκλησίας της Ρουμανίας και καθηγητής της Θεολογικής Σχολής της Μητροπόλεως Σιμπίου.\nΟ διάλογος επίσημα ξεκίνησε το 1988 με κύριο θέμα το Σύμβολο της Νίκαιας/Κωνσταντινουπόλεως έχοντας πάντοτε υπ’ όψιν τις διδασκαλίες των Πατέρων της Εκκλησίας πριν από την διάσπασή της. Η 8η συνάντηση ασχολήθηκε με ένα από τα τελευταία άρθρα του Συμβόλου και συγκεκριμένα με το: ‘Εις Μίαν, Αγίαν, Καθολικήν και Αποστολικήν Εκκλησίαν’, με ειδικότερη έμφαση στην Αγιότητα της Εκκλησίας.\nΤην έναρξη της συναντήσεως κήρυξε ο Σεβ. Μητροπολίτης Τυρολόης και Σερεντίου Παντελεήμων, ο οποίος μετέφερε στους συνέδρους τις ευχές και ευλογίες του Παναγιωτάτου Οικουμενικού Πατριάρχου κ.κ. Βαρθολομαίου και έκανε σύντομη αναφορά στο θέμα του διαλόγου, χωρίς να παραλείψει να ευχαριστήσει την Εκκλησία της Ρουμανίας και ειδικότερα τον Μητροπολίτη Αντώνιο για την φιλοξενία.\nΟι βασικές εισηγήσεις έγιναν στην αγγλική γλώσσα, με πρώτο εισηγητή τον Καθηγητή της Θεολογικής Σχολής Αθηνών κ. Χρήστο Βούλγαρη (Εκκλησία της Ελλάδος) με θέμα ‘η Αγιότητα της Εκκλησίας’ και ακολούθησαν ο Dr. Michael Weinrich (Paderborn, Γερμανία) με θέμα ‘Αγιασθήτω το όνομά Σου’, ο Διάκονος Dorin με θέμα ‘Η Αγιότητα ως θεικό δώρο’, ο Καθηγητής της Θεολογικής Σχολής Αθηνών κ. Βλάσιος Φειδάς (Εκκλησία της Ελλάδος) με θέμα ‘Η αγιοσύνη ως ανθρώπινο πνευματικό καθήκον’, ο Dr. Yong Bock Kim (Seoul, Korea) συμπρόεδρος της επιτροπής από την πλευρά των Μεταρρυθμιστών, με θέμα ‘Η Αγιότητα της Εκκλησίας ως ανθρώπινο καθήκον από την όψη των Μεταρρυθμιστών’, ο π. Γεώργιος Δράγας (Οικουμενικό Πατριαρχείο) με θέμα ‘οι Άγιοι στην Ορθόδοξη Εκκλησιολογία’ και τέλος, ο Dr. Moros Ruano (El Escorial, Ισπανία) με θέμα ‘οι άγιοι – τοποθέτησης των Μεταρρυθμιστών’.\nΜετά τις εισηγήσεις και τη συζήτηση που ακολούθησε, ο π. Γεώργιος Δράγας και ο Dr. Karel Blei (Haarlem, Ολλανδία) έκαναν εκτίμηση του μέχρι σήμερα διαλόγου.\nΑπό πλευράς Ορθοδόξων συμμετείχαν στην επιτροπή εκτός των προαναφερθέντων, ο Ιερομόναχος David Perovic (Πατριαρχείο Σερβίας), ο π. Andrej Minko (Εκκλησία της Πολωνίας), ο Jan Holonic (Εκκλησία Τσεχίας & Σλοβακίας) και ο Pekka Metso (Εκκλησία Φιλανδίας). Από πλευράς Μεταρρυθμιστών ο Dr. Habib Badr (Βηρυτός, Λίβανος), ο Dr. Carnegie Samuel Calian (Pittsburg, ΗΠΑ), ο Dr. Tamaw Juhasz (Cluj, Ρουμανία), o Dr. Phee Seng Kang (Hong Kong), o Dr. Gottfried W. Locher, ως παρατηρητής (Bern, Ελβετία) και ο Dr. Odair Pedrosos Mateus (Γενεύη, Ελβετία).\nΤην Κυριακή 7 Σεπτεμβρίου ε.ε. όλα τα μέλη της επιτροπής εκκλησιάσθηκαν στον Καθεδρικό Ναό του Σιμπίου. Στην συνέχεια επισκέφτηκαν την Θεολογική Σχολή και το μεσημέρι παρεκάθησαν σε γεύμα που παρέθεσε ο Μητροπολίτης Αντώνιος. Το απόγευμα επισκέφθηκαν τον Καθεδρικό Ναό των Μεταρρυθμιστών και λίγο αργότερα τον τάφο του π. Aurel Jivi (πρώην εκπροσώπου του Πατριαρχείου Ρουμανίας) και γραμματέα της επιτροπής. Το βράδυ η πρεσβυτέρα του προσφάτως αποβιώσαντος π. Aurel παρέθεσε δείπνο προς τιμή των μελών της επιτροπής σε αίθουσα του νεόδμητου Ορθόδοξου Ναού του Αγίου Νικολάου.\nΤην Δευτέρα 9 Σεπτεμβρίου ε.ε. εορτή του Γενεσίου της Θεοτόκου, τα μέλη της επιτροπής παρέστησαν στην Θεία Λειτουργία στον Ιερό Ναό Αγίου Νικολάου Brasov και στην συνέχεια επισκέφτηκαν την ‘Μαύρη’ Εκκλησία καθώς και τον Ελληνικό Ναό της πόλης. Το μεσημέρι παρεκάθησαν σε γεύμα σε αίθουσα του Ναού των Μεταρρυθμιστών.\nΟι εργασίες της επιτροπής ολοκληρώθηκαν το μεσημέρι της Τετάρτης 11 Σεπτεμβρίου ε.ε. με την σύνταξη κοινού ανακοινωθέντος για τα αποτελέσματα την 8ης συνεδριάσεως και για την πορεία του διαλόγου. Η επόμενη συνάντηση της επιτροπής ορίστηκε για το 2005 και θα πραγματοποιηθεί, μετά από πρόσκληση του Dr. Habib Badr, στην Βηρυτό.


Μήπως ο Πάνος Καμμένος παριστάνει… το λαγό της κυβέρνησης;\nΟ Υπουργός Άμυνας της κυβέρνησης κ. Πάνος Καμμένος, προσφάτως επισκέφθηκε τις Ηνωμένες Πολιτείες και συναντήθηκε με τον Αμερικανό ομόλογό του κ. Τζίμ Μάτις.\nΆννα Καραμανλή : “Συνεχείς παρατάσεις στην εφαρμογή της Κάρτας Υγείας Αθλητή”\nΔελτίο Τύπου της Αναπληρώτριας Τομεάρχη Πολιτισμού και Αθλητισμού και Βουλευτή Β' Αθηνών της Ν.Δ. κυρίας Άννας Καραμανλή ,σχετικά με ερώτηση που κατέθεσε στον Υφυπουργό Αθλητισμού με ΘΕΜΑ “Συνεχείς παρατάσεις στην εφαρμογή της Κάρτας Υγείας Αθλητή”\nΝίκος Ανδρουλάκης : Τι έγιναν τα 1,6 δις του προσφυγικού;\nΝέος Αντιπρόεδρος του ΕΛΚ ο Μ. Βαρβιτσιώτης\nΝέος Αντιπρόεδρος του ΕΛΚ στην Κοινοβουλευτική Ομάδα του Συμβουλίου της Ευρώπης εξελέγη ο ο Τομεάρχης Μεταναστευτικής Πολιτικής της Νέας Δημοκρατίας, Βουλευτής Β’ Αθηνών, Μιλτιάδης Βαρβιτσιώτης.\nΟι αθλιότητες του Σπίρτζη, του ΟΑΣΑ και το… Μόναχο\nΑυτή την ιστορία με τις υποχρεωτικές πλέον από 1 ης Οκτωβρίου «προσωποποιημένες» κάρτες επιβίβασης στα ΜΜΜ για όλους τους πολίτες, δεν την έχω καταλάβει. Και δεν έχω καταλάβει την αναγκαιότητά της. Βέβαια ο ΟΑΣΑ προτείνει το επιχείρημα της «εξάλειψης της μαύρης διαδρομής», αλλά δεν πείθει. …\nΗ Ανδριάνα Αλεβίζου στη θέση της Γραμματέα του Τομέα Αυτοδιοίκησης του ΚΙΝ.ΑΛ.\nΠολλές και σπουδαίες οι επαφές του Δημήτρη Καλογερόπουλου στις Βρυξέλλες\nΣημαντικός «κρίκος» μεταξύ Επιτροπής των Περιφερειών και του Λαϊκού Κόμματος ο κ. Δημήτρης Καλογερόπουλος. Ο επί σειρά ετών, επικεφαλής της Ελληνικής Αντιπροσωπείας και


Svennegreken: Αίμα, Τιμή, Μοσχαροκεφαλή και Παρηγορητικός Ελληναραδισμός (Τουρκισμός, Σλαβομακεδονισμός Αλβανισμός κλπ.), οι πυλώνες κάθε ΜΠολιΝΤιΖμένου έθνους!\ncyrusgeo 22 Φεβρουαρίου 2008 - 8:59 μ.μ.\nΟύτε εγώ νιώθω καλά -- με έχει πιάσει ναυτία από τις πολυεθνικές εθνικιστικές κορώνες, οι οποίες αναμένεται να ανέλθουν σε νέα ύψη, συνεπικουρούμενες από τηλεοράσεις, ραδιόφωνα κι εφημερίδες...\nBioLogos 22 Φεβρουαρίου 2008 - 9:43 μ.μ.\nΆτιμε Κάρολε δεν ξέρω τί μαγείες έκανες αλλά η ίωση μετακόμισε νότια και φτιάχνω πύργους από κωλόχαρτο.\nΕνηγουέη στο θέμα μας.\nΠροτιμώ τον τίτλο "Μακεδονική Αυτοκρατορία του Τσαρ Αλεξάντερ του Σλιμποβιτσιώτη" γιατί μου θυμίζει ένα ποτό που παρολίγο να με τυφλώσει αλλά συνεχίζω να το πίνω.\nΤσηρζ και περαστικά.\nDIONYSOS 22 Φεβρουαρίου 2008 - 10:01 μ.μ.\nΕμείς αγαπητέ καλά και άγια σκεφτόμαστε άντε σύνθετη ονομασία οχι και διπλή ξεφτιλίζεται το γκουβέρνο, εγώ έγραψα τσάμπα τα ταξιδάκια της ντορούλας. Αντε τώρα στην πλευρά "των ισοτίμων συνομιλητών μας". Τρώνε όραμα μακεδονίτικο, είναι ένας από τους 6 βασικούς δρόμους είσόδου σκληρών ναρκωτικών στην Ευρώπη, μάθανε να ζητάνε θρασύτητα μίζες και μερτικά (εμείς τους μάθαμε και οι "φίλοι" αμερικανοί) και μπαίνουν στην Ευρώπη με βουλγαρικά διαβατήρια. Μας πουλάνε και μας αγοράζουν γιατί την πολιτική για τα Σκόπια την κανόνιζαν Μπακατσέλοι, Κοσμοτέ και Μυτηλιναίοι, όχι η ελληνική κυβέρνηση. Τώρα βέτο και έλεγχο στα συνορά μας των έκνομων ενεργειών ,έχω γράψει χρόνια για αυτό. Με στοιχεία από το INCB\nΟσο για τον απλό κόσμο, Γκολέμα γκλάβα=αγύριστα κεφάλια και από τις δυο πλευρές των συνόρων, έτσι τους βαράν το ντέφι και κάποτε κάποιοι αριστεροι πρέπει να τους ενημερώσουν ότι αυτό οδηγεί τελικά δυστυχώς σε πόλεμο άλλων υπερατλαντικών συμφερόντων ή την πρόωρη μαλάκυνση εγκεφάλων....\nZaphod 23 Φεβρουαρίου 2008 - 11:28 π.μ.\nΗ προτεινόμενη ονομασία για χρήση από εμάς με παραξένεψε. Δεν είχες βαφτίσει Μπουχεσιστάν την ημετέρα χώρα;;\npølsemannen 24 Φεβρουαρίου 2008 - 1:55 π.μ.\nΆστα βράστα, γέμισε η χερσόνησος του Αίμου Μεγαλέξαντρους και στρατηγούς του καφενείου...\nΠεραστικά αγαπητέ και με το μαλακό την Σλιμποβίτσα μπορεί το κεφάλι σας να μετατραπεί σε ημιαπεσταγμένο δαμάσκηνο!\nΑγύριστα κεφάλια ένθεν και ένθεν.\nΤο Μπουχεσιστάν είναι κόλπο για να απαιτήσουμε αργότερα την προσάρτησή τους στην Ελλάδα (Μπουχεσιστάν)!\npastaflora 24 Φεβρουαρίου 2008 - 12:25 μ.μ.\nΕγώ πάλι, αγαπητέ μου γκασταρμπάιντερ, αρκούμαι στο να τσακίζω μακεδονικούς χαλβάδες. Χα, διφορούμενο σχόλιο, αντάξιο ενός διπλωμάτη καριέρας! (λες να κάνω λάθος δουλειά;;;)\nΑ, και για περάστε από το Γιουτιούμπ, έχω προσθέσει και άλλα αριστουργήματα στη συλλογή!\nHades 24 Φεβρουαρίου 2008 - 3:03 μ.μ.\nΜην λησμονείς και την άλλη λύση: Δημοκρατία του Αεροδρομίου Μακεδονία... :)\ndoctor 25 Φεβρουαρίου 2008 - 6:03 μ.μ.\nΌσον αφορά τον δημιουργό του ...Φρανκενστάιν ορίστε:\nΌσον αφορά δε το ... Μακεδονικό "πρόβλημα":\nΤο 1993 μου κάνανε τους παλληκαράδες και κάνανε συλλατήρια.\ndoctor 25 Φεβρουαρίου 2008 - 6:14 μ.μ.\nΠεραστικά σου Κάρολε, Krya på dig din djävla svensken!!!\nΑπό τον επίλογο του δευτέρου ποστ που παραθέτω παραπάνω:\n"Όταν είχατε την ευκαιρία αγαπητοί νεοέλληνες να λύσετε το ζήτημα της ονομασίας της γείτονος χώρας, προτιμήσατε την στάση του "τσαμπουκά" και κατεβαίνατε στα συλλαλητήρια ως μαινόμενοι ταύροι με τους παπάδες και τον Παπαθεμελή αυνανιζόμενοι εθνικά και ονειρευόμενοι σύνορα με την Σερβία, ερήμην στοιχειώδους επίγνωσης των προσεκτικών λεπτών διπλωματικών χειρισμών που απαιτούντο εκείνη την εποχή.\nΝα χαίρεστε τους εθνοσωτήρες σας".\nDIONYSOS 25 Φεβρουαρίου 2008 - 10:13 μ.μ.\nCorba the Freak 25 Φεβρουαρίου 2008 - 10:40 μ.μ.\nΜια ελλάσων διόρθωσις:\nΕίναι λάθος το Γκολέμα γκλάβα=αγύριστα κεφάλια\nΓκολέμα γκλάβα = Μεγάλη κεφαλή\n*Αίμα Τιμή Μοσχαροκεφαλή*\nHades 25 Φεβρουαρίου 2008 - 11:14 μ.μ.\nΔόκτορα, εν ολίγοις στερνή μου γνώση να σ'είχα πρώτα. Όλοι έχουμε καταλάβει τα λάθη του παρελθόντος αλλά πλέον πρέπει να κοιτάξουμε αποκλειστικά το παρόν και το μέλλον. Το παρελθόν όλων μας θα το κρίνει η ιστορία, καλώς ή κακώς.\nΜεταξύ άλων πάντως την πατήσαμε και κάπου αλλού, στο οποίο θεωρώ ήταν αδύνατον να μας πάει το μυαλό: όταν κάναμε τις τότε διαδηλώσεις προς τα έξω πέρασε ότι θέλαμε να προσαρτίσουμε τα Σκόπια. Και δεν το λέω χαριτολογώντας αυτό. Αν μη τι άλλο, την πατήσαμε αγριότατα.\npølsemannen 26 Φεβρουαρίου 2008 - 12:35 μ.μ.\nΑγαπαητή Πασταφλώρη, πέρασα από το Γιουτιούμπι και διαπίστωσα οτι είσθε ένα πηγαίο ταλένδο. Το Τραβόλτα Μπόυ που το βρήκατε καλέ;\nΉ όπως είπε και ο Ρούλης Δημοκρατία της ντεμέκ Μακεδονίας!\nΔυστυχώς η ελληνική σαχλομαγκιά θριάμβευσε και η χώρα θα υποστεί μια ταπεινωτική διπλωματική ήττα.\nΒλέποντας μάλιστα των αείμνηστο Κ.Κ. τον Α' να δακρύζει για την Μακεδονία σαν πρόεδρος της δημοκρατίας την περίοδο 90-95, αναρωτιέται κανείς τι έκανε αυτός σαν πρωθυπουργός για το θέμα τόσο προδικτατορικά όσο και μεταπολιτευτικά. Μήπως τίποτα;\nΠιθανόν γιατί όχι;\nΕυχαριστώ! Καλώς ήλθατε στο τσαρδί μας!\nomadeon 28 Φεβρουαρίου 2008 - 3:37 μ.μ.\nΕξαίρετον ποστ, ευχαρισθθθώμεν!\nΠάντως περί εθνολαϊκίστικου ΜΠΟΝΤΙΜΠΙΛΝΤΕΡΙΣΜΟΥ πρόκειται, οι σεκιουριτάδες μπόντι-μπίλντερ μακεντόνσκι και οι προστάτες των ΕΛ-ληνικών κωλάδικων με σλάβες ΤΩΡΑ δικαιώνονται, όπως και η βότκα ABSOLUT. Εξίσου όμως με συνεκίνησεν ο δόκτωρ, του οποίου την κατακλείδα παραθέτω, προσυπογράφοντας 100%:\n"Την ώρα των συλλαλητηρίων κατέβαιναν σύσσωμα σχολεία, στρατόπεδα, ΚΑΠΗ, έκλειναν τα μαγαζιά και όλοι ΕΣΥΡΟΝΤΟ στους δρόμους για να ικανοποιήσουν τις άρρωστες ορέξεις των εθνικιστών και των παπάδων.\nΝα χαίρεστε τους εθνοσωτήρες σας"\n(όχι ότι θα με χάλαγε μια SAROM αντί για FYROM - Slavic Albanian Republic of Macedonia - αλλά μάλλον ο κρουπιέρης του Τσαρικού Καζίνου θα σημάνει "rien va plus" σε λίγο...)


ΜΕΓΑΣ ΑΛΕΞΑΝΔΡΟΣ: Αρμένιοι και Κούρδοι ενωμένοι\nΠαραδοσιακά και οι Αρμένιοι και οι Κούρδοι έχουν συνηθίσει να αντιστέκονται μόνοι τους ενάντια στις βαρβαρότητες του τουρκικού καθεστώτος. Και οι δύο λαοί έχουν, όμως, δίκαιες διεκδικήσεις σε περιοχές που καταπατούνται εδώ και δεκαετίες από την Τουρκία. Με τον πόλεμο στο Ιράκ και στη Συρία βλέπουμε πρακτικά ότι οι Κούρδοι αλλάζουν τα δεδομένα, διότι δεν έχουν να χάσουν τίποτα πια ενάντια στην τρομοκρατική οργάνωση Daesh. Πρέπει, όμως, να ξέρουμε ότι ταυτόχρονα και στο ίδιο πλαίσιο υπάρχουν και Αρμένιοι μαχητές που αντιστέκονται στην ίδια βαρβαρότητα. Ταυτόχρονα η κυβέρνηση της Τουρκίας προσπαθεί να κάνει ό,τι μπορεί για να μην ενωθούν αυτοί οι Κούρδοι με τους άλλους που βρίσκονται στα Κατεχόμενα. Σε αυτό το πλαίσιο είναι καλό να αντιληφθούν και οι Αρμένιοι και οι Κούρδοι ότι πρέπει να αλληλοβοηθηθούν, διότι οι στόχοι τους αλληλοσυμπληρώνονται μέσα σ’ αυτόν τον κοινό αγώνα. Έτσι αντί να περιμένουν ο καθένας την απελευθέρωση του καθενός ξεχωριστά, έχουν και οι δυο όφελος να λειτουργήσουν ενωμένοι ως στρατηγικό μείγμα για να καταφέρουν ένα αποτέλεσμα που θα είναι και πιο σταθερό. Διότι η ουσία της ελευθερίας όταν την έχεις αποκτήσει είναι πάντα πώς μπορείς να την κρατήσεις στην συνέχεια, ενώ έχεις εχθρούς που θα κάνουν τα πάντα για να σε κατασπαράξουν.


Ιωάννα Τούνη: Αυτός είναι ο νέος της σύντροφος μετά το Νώντα Παπαντωνίου! - Vanda's Blog - Youweekly\nΙωάννα Τούνη: Αυτός είναι ο νέος της σύντροφος μετά το Νώντα Παπαντωνίου!\nΑποκλειστικό! Δείτε φωτογραφίες...\nVanda's Blog 06.11.2019 07:41\nΑυτός είναι ο νέος της σύντροφος της Ιωάννας Τούνη μετά τον χωρισμό της με το Νώντα Παπαντωνίου! Έχουμε "καυτό" αποκλειστικό ρεπορτάζ στο Youweekly.gr!\nΑρχικά, να θυμάστε πως το διαβάσατε πρώτοι εδώ στο Vanda's blog γιατί σε λίγη ώρα θα το γράφουν όλοι και είμαι σίγουρη γι αυτό! Λοιπόν, ας ξεκινήσω! Όταν, πριν κάτι μήνες, κυκλοφόρησε στα πηγαδάκια της εγχώριας showbiz πως η ξανθιά "βόμβα" έχει νέα σχέση εγώ έτρεξα κι έμαθα... αλλά δεν ήθελα να εκθέσω πρόσωπα και καταστάσεις! Όμως τώρα η ίδια αρχίζει σιγά σιγά να φέρνει στο φως της δημοσιότητας την σχέση αυτή οπότε νομίζω πως ήρθε η στιγμή να μιλήσω!\nΜετά τον χωρισμό της με τον μπασκετμπολίστα που είχα συζητηθεί αρκετά έμεινε λίγο καιρό μόνη της αλλά έτσι τα έφερε η μοίρα που συνάντησε το νέο της έρωτα!\nΗ καρδούλα της, λοιπόν, χτύπησε για τον Χρήστο Τσεβρεντζή που έχει ποσοστά στο μαγαζί της Θεσσαλονίκης που βλέπουμε τον τελευταίο καιρό την Ιωάννα να συχνάζει, το Apallou!\nΜάλιστα, εχθές το βράδυ έκαναν την πρώτη τους κοινή εμφάνιση στα social media από μια βραδιά διασκέδασης...\nΓια τον λόγο αυτό θεώρησε ότι τώρα ίσως είναι η κατάλληλη στιγμή να αποκαλύψω τα όσα ξέρω!\nΤούνη, το χαμόγελο σου πάει!\nΠοιος είναι ο πραγματικός λόγος που η Ιωάννα Τούνη και ο Νώντας Παπαντωνίου έκρυβαν την σχέση τους; Το ζευγάρι, όπως σας είχαμε αποκαλύψει και εμείς με αποκλειστικό θέμα το ζευγάρι είχε χωρίσει για ένα σύντομο χρονικό διάστημα, ωστόσο δεν άργησαν να τα ξαναβρούν.\nΟ Νώντας Παπαντωνίου, παραχώρησε συνέντευξη στο ΑΡΤ και την Μαρία Πετροπούλου και μεταξύ άλλων αναφέρθηκε στην σχέση τους την οποία πλέον δεν κρύβουν στα social media.\nΟ ίδιος είπε χαρακτηριστικά: «Δεν με ενοχλεί που ασχολούνται με τη σχέση μου. Με την κοπέλα που βρίσκομαι σε σχέση, είμαστε μαζί πολύ καιρό. Το κρύβαμε ένα μεγάλο χρονικό διάστημα. Ειδικά το καλοκαίρι, ώστε να μην επηρεάσει κάτι στα μεταγραφικά μου. Γιατι υπάρχει αυτό το κόμπλεξ στην Ελλάδα. Ο καθένας έχει τις δουλειές του, την πορεία του. Δε νιώθω πως επηρεάζει η ξεπερνάει το όριο. Αντιθέτως με βοηθάει και με στηρίζει. Και εγώ προσπαθώ να κάνω το ίδιο. Οπότε το έχω συνηθίσει. Δεν είναι κάτι διαφορετικό για μένα».\nΙωάννα Τούνη: Πόζαρε μελαχρινή χωρίς μπλούζα και προκάλεσε χαμό στο Instagram!


Έκθεση Φωτογραφίας Parallel Voices\nΣτράτος Μαραγκός, "-2"\n-2, δύο επίπεδα κάτω από το έδαφος στο νοσοκομείο στο οποίο εργάζομαι ως χημικός, είναι ο χώρος όπου φυλάσσονται τα πολύτιμα ιατρικά αρχεία των ασθενών, μεταξύ των εγκαταλελειμμένων οργάνων, των άχρηστων υλικών και όλων των αντικειμένων και συσκευών που τα τμήματα απορρίπτουν.\nΥπάρχουν αρκετές ιστορίες σχετικά με το -2: κλέφτες που έχουν κρυφτεί ή κρύβουν το κυνήγι τους εκεί, άστεγοι και μετανάστες που κοιμούνται εκεί, τρωκτικά και έντομα που κατοικούν στο μέρος. Το -2 έχει πλημμυρίσει πολλές φορές και έχουν καταστραφεί πολλά αρχεία. Το προσωπικό κατεβαίνει εκεί απρόθυμα, σχεδόν με φόβο και ποτέ μόνο.\nΜε αυτό το έργο δεν ενδιαφέρομαι να παρουσιάσω αυτό που πραγματικά μοιάζει να είναι το -2. Αντιθέτως, θα ήθελα να αποκαλέσω την ατμόσφαιρα ενός τόπου που εγχύθηκε με μυστήριο και μυστικότητα. Φωτογραφίζω όχι μόνο τα αρχεία που έχουν κατατεθεί εκεί αλλά και τα πράγματα που έχουν βρεθεί ή σχετίζονται με αυτό το μέρος. Φαίνεται ότι το -2 χρησιμεύει περισσότερο ως ένα πέρασμα πριν από την ολική καταστροφή αυτών των υλικών παρά ως ένα μέρος όπου αποθηκεύονται προσωρινά και κρύβονται σε κατάσταση στάσης.\nΑναμένοντας την αναπόφευκτη και απαίσια τύχη τους να γίνουν πολτός, αυτά τα αρχεία είναι ανοικτά για μελλοντική ερμηνεία. Η νοσταλγική ώθηση προς τα εγκαταλελειμμένα ιατρικά αρχεία προκαλεί όχι μόνο τη μικρή πιθανότητα ότι αυτά τα έγγραφα θα μπορούσαν να ανήκουν σε ένα αγαπημένο πρόσωπο αλλά και την ψυχαναγκαστική επιθυμία μας να τα διασώσουμε και, μέσω αυτών, την ύπαρξή μας - αποτρέποντας την λησμοσύνη και την παύση της εξαφάνισης των πραγμάτων. Παρόλο που για όσους έχουν πεθάνει, τα ιατρικά τους αρχεία είναι αυτά που παραμένουν.\nKarla Guerrero, "Berta"\nΗ μνήμη μας είναι η συνοχή μας, η λογική μας, η αίσθηση μας, ακόμα και η δράση μας. Χωρίς αυτή δεν είμαστε τίποτα... Η φαντασία και τα όνειρά μας εισβάλλουν για πάντα τις αναμνήσεις μας, και αφού όλοι είμαστε έτοιμοι να πιστέψουμε στην πραγματικότητα των φαντασιών μας, καταλήγουμε να μεταμορφώνουμε τα ψέματά μας σε αλήθειες ». Luis Bunuel: Η τελευταία πνοή, 1985 σελ. 3\nΗ Berta, είναι η ζωή μιας γυναίκας ως συζύγου, μητέρας και γιαγιάς. Ένα παρελθόν που δεν μπορεί να υπάρξει σε αυτές τις μέρες και ακόμα ένα παρελθόν που αρχίζει να διαγράφεται.\nΑφιερώνω αυτό το έργο στα περισσότερα από 44 εκατομμύρια άτομα σε όλο τον κόσμο που έχουν πληγεί από ασθένειες όπως το Alzheimer και τις ασθένειες άνοιας και στους φροντιστές τους που είναι κοινώς γνωστοί ως οικογένεια.\nΓιάννης Ζινδριλής, "Greek Homeless National Team"\nΗ σειρά "Greek Homeless National Team" αποτελείται από φωτογραφίες οι οποίες καταγράφουν δραστηριότητες της ελληνικής εθνικής ομάδας ποδοσφαίρου αστέγων.\nΗ σειρά παρακολουθεί τις αποστολές σε ένα είδος backstage, κυρίως κατά το στήσιμο των προσωρινών γηπέδων και το παρασκήνιο γύρω από αυτό, όπως επίσης και κατά την δραστηριότητα που ακολουθεί το τέλος των αγώνων, δηλαδή πριν και μετά το ίδιο το γεγονός.\nΟι φωτογραφίες τραβήχτηκαν από το 2016 έως το 2018 κατά την διάρκεια των αποστολών σε τρία παγκόσμια κύπελλα στη Γλασκώβη, στο Όσλο, και στην πόλη του Μεξικού καθώς και στο Ευρωπαϊκό Φεστιβάλ Κοινωνικού Ποδοσφαίρου, το καλοκαίρι του 2018 στο Γκρατς. Επίσης κατά την περιοδεία της εθνικής αστέγων σε προσφυγικούς καταυλισμούς την περίοδο 2016-2017.\nΗ Εθνική Αστέγων είναι ενταγμένη στην πρωτοβουλία κοινωνικού ποδοσφαίρου "Γκολ στη Φτώχεια" του περιοδικού δρόμου "Σχεδία".


Δήμητρα Αράπογλου: Οι Κωφοί βιώνουν διακρίσεις και ζουν στο περιθώριο της κοινωνίας - Health4u.gr\nΑρχική ΣΥΝΕΝΤΕΥΞΕΙΣ Δήμητρα Αράπογλου: Οι Κωφοί βιώνουν διακρίσεις και ζουν στο περιθώριο της κοινωνίας\nΗ Δήμητρα Αράπογλου, πολιτικός, εθελόντρια και υπέρμαχος των δικαιωμάτων της ελληνικής κοινότητας των Κωφών, δίνει μια δυνατή, άκρως αληθινή συνέντευξη για τις εμπειρίες της, τα βιώματά της και την άποψή της για τις παθογένειες της ελληνικής κοινωνίας όσον αφορά τη στάση της απέναντι στις μειονότητες, και συγκεκριμένα στους Κωφούς.\nΣυχνά οι ακούοντες, ακόμη και αυτοί που ασχολούνται µε τους Κωφούς ή έχουν Κωφούς συγγενείς, τους αντιμετωπίζουν ως ιατρικά περιστατικά και απομονωμένες υπάρξεις. Σπάνια τους βλέπουν ως μια πολιτισμική ομάδα και οντότητα, με ανάγκες και ίδια δικαιώματα με τους υπόλοιπους ανθρώπους. Θεωρούν τη νοηματική γλώσσα περιορισμένη, φτωχή και όχι ισότιμη µε τις ομιλούμενες.\nΗ Δήμητρα Αράπογλου απαντά σε ερωτήσεις που απασχολούν την κοινότητα των Κωφών αλλά και όλα τα υπόλοιπα μέλη της κοινωνίας, για ένα καλύτερο και ισότιμο αύριο για όλους.\nΣε τι κατάσταση βρίσκεται η χώρα μας αναφορικά με τη στήριξη και αρμονική ενσωμάτωση των Κωφών στο ευρύτερο κοινωνικό σύνολο;\nΌσον αφορά τη στήριξη και αρμονική ενσωμάτωση των Κωφών στο ευρύτερο κοινωνικό σύνολο, έχω να πω ότι κατά την άποψή μου έχουμε πολύ δρόμο να διανύσουμε. Βέβαια, το κράτος κάνει ό,τι μπορεί. Όμως δεν είναι αρκετή η στήριξή του. Προς στιγμήν έχουμε ακόμα προβλήματα. Η Ομοσπονδία Κωφών Ελλάδος διοργανώνει κινητοποιήσεις, διαμαρτυρίες, συνέδρια και συναντήσεις με κρατικούς φορείς, για να λυθούν τα όποια προβλήματα υπάρχουν.\nΠρώτα απ’ όλα, η προσωπική μας ταυτότητα διαμορφώνεται από τον τρόπο που μας αντιλαμβάνονται και μας αντιμετωπίζουν κάποιοι. Η νοηματική γλώσσα, η κουλτούρα και η συμμετοχή σε μια κοινότητα είναι αλληλένδετες έννοιες που δίνουν συνοχή στην κοινότητα. Οι Κωφοί εκφράζουν τον εαυτό τους, εκδηλώνουν τα συναισθήματά τους, σκέφτονται, μιλάνε, κινούνται και διεκδικούν τα αυτονόητα με τρόπο που επιλύουν τα προβλήματά τους. Βέβαια, υπάρχουν επικοινωνιακές δυσκολίες. Οι δυσκολίες αυτές δημιουργούν εμπόδια στη γεφύρωση των δύο πλευρών για αποτελεσματική επικοινωνία. Στην κοινότητα των Κωφών οι εκφράσεις του προσώπου είναι απαραίτητα στοιχεία της γραμματικής και της σύνταξης της ελληνικής νοηματικής γλώσσας.\nΠώς θεωρείτε ότι αντιμετωπίζουν οι ακούοντες τους Κωφούς;\nΟι ακούοντες μας αντιμετωπίζουν διαφορετικά και θεωρούν την ελληνική νοηματική γλώσσα περιορισμένη, φτωχή και όχι ισότιμη με τις ομιλούμενες! Συνήθως ρωτάνε: «Είναι η νοηματική διεθνής;» ή «Εκφράζει αφηρημένες έννοιες;» κ.λπ. Αυτό φανερώνει ότι υπάρχει κόσμος που δείχνει άγνοια για τους κωφούς αλλά και την προκατάληψη που υπάρχει για εμάς! Γενικά οι ακούοντες θα πρέπει να παλεύουν μαζί με τους κωφούς και όχι για τους Κωφούς. Η νοηματική γλώσσα έχει υποβαθμιστεί από πολλούς και έχει καταπιεστεί ως γλώσσα! Υπάρχουν ακούοντες που θεωρούν ότι η κώφωση είναι η ανικανότητα να ακούς ήχους. Αυτό που έχω να πω είναι ότι δεν έχουμε τη δυνατότητα να χρησιμοποιούμε τον ήχο για την αντίληψη της ομιλίας. Οι Κωφοί βιώνουν διακρίσεις και προκαταλήψεις στην κοινωνία των ακουόντων και ζουν στο περιθώριο της κοινωνίας, είτε με υποτιμητικά σχόλια είτε με την άρνηση μιας εργασίας ή μέσα από μια άσχημη αντιμετώπιση.\nΟι κωφοί αισθάνονται την αναπηρία τους όταν βρεθούν σε περιβάλλον με ακούοντες. Οι περισσότεροι κωφοί προέρχονται από ακούουσες οικογένειες, όπως εγώ. Μιλάμε, αλλά η ομιλία μας δεν είναι κατανοητή από πολλούς και έτσι χρησιμοποιούμε τους διερμηνείς νοηματικής γλώσσας ως φωνή μας. Υπάρχουν δυο διαφορετικοί τύποι κωφών:\nπρογλωσσικοί Κωφοί (με Κ κεφαλαίο), που έχασαν την ακοή τους ως την ηλικία των 3 ετών και γνωρίζουν τη νοηματική γλώσσα. Αυτοί οι κωφοί είναι πιο ευχάριστοι και πιο χαρούμενοι και αντιμετωπίζουν τη ζωή πιο θετικά. Είναι πιο δυναμικοί και δραστήριοι, αντίθετα με τους\nμεταγλωσσικούς κωφούς (με μικρό κ), που έχασαν την ακοή τους σε μεγαλύτερη ηλικία και δεν γνωρίζουν τη νοηματική γλώσσα. Αυτά τα άτομα αντιμετωπίζουν προβλήματα στη ζωή τους και αποξενώνονται από την κοινωνία με την οποία είχαν ταυτιστεί. Αυτό που μας χωρίζει από τη δική τους μοίρα είναι η συντροφικότητά μας και το ότι ο τρόπος της ζωής μας χτίζεται γύρω από τη γλώσσα μας. Πρώτα εμείς και μετά οι άλλοι.\nΠοια είναι τα σημαντικότερα προβλήματα που αντιμετωπίζει σήμερα η κοινότητα των κωφών στη χώρα μας;\nΤα προβλήματα των κωφών δεν προβάλλονται στον βαθμό που προβάλλονται σε άλλες χώρες, με αποτέλεσμα και οι επιθυμητές λύσεις να αργούν να βρεθούν. Θα σας πω το αυτονόητο, το ποιοι είναι οι στόχοι μέσα στην κοινότητα των κωφών στη χώρα μας. Βέβαια, τα προβλήματα των κωφών διαφέρουν από χώρα σε χώρα. Εδώ ζητάμε τα αυτονόητα, τα οποία είναι:\nΗ κοινωνική αποδοχή τους ως ισότιμων μελών της κοινωνίας.\nΕπαγγελματική αποκατάσταση στην αγορά εργασίας, ιδιαίτερα στον ιδιωτικό τομέα.\nΠροσθήκη υπότιτλων στα τηλεοπτικά προγράμματα και σε διάφορα ελληνικά έργα, για να έχουμε όλοι ίση πρόσβαση (αν και τελευταία έβαλαν υπότιτλους). Όμως να γίνεται σε καθημερινή βάση και όχι πού και πού.\nΠαροχή διερμηνέων ελληνικής νοηματικής γλώσσας σε όλες τις διάφορες κρατικές υπηρεσίες και η πρόσβαση των κωφών με τους διερμηνείς και η σημασία της διά ζώσης διερμηνείας.\nΗ παροχή τεχνικών μέσων, όπως ειδικά κουδούνια-φώτα, τηλεομοιοτυπίας, ξυπνητήρια-δονητές.\nΗ κάλυψη αγοράς οπισθοωτιαίων ακουστικών βαρηκοΐας και όχι ένα μέρος του ποσού!\nΗ πολιτική εκπροσώπηση και η συμμετοχή τους στα κέντρα λήψης αποφάσεων, ειδικά σε σχολεία και υπηρεσίες που αφορούν τους κωφούς.\nΗ διάδοση της ελληνικής νοηματικής γλώσσας, αν και η αναγνώριση της ελληνικής νοηματικής γλώσσας πέρασε με τον νόμο 4488/2017 ως ισότιμης με την ελληνική γλώσσα.\nΌλα αυτά και άλλα πολλά, που δεν μπορώ να τα θυμάμαι όλα.\nΠώς καταφέρατε να ξεπεράσετε τις παθογένειες της κοινωνίας μας και να διακριθείτε;\nΤο πώς κατάφερα να φτάσω εδώ είναι άλλη ιστορία. Θα πρέπει να ξεκινήσω από τα παιδικά μου χρόνια στο Κουκάκι. Τι να πρωτοπώ; Πολλές είναι οι ιστορίες μου. Πρώτα απ’ όλα είναι το πείσμα μου. Αυτό με έκανε δυνατή και να προχωρώ με δύναμη στη ζωή μου. Αντιμετώπισα βέβαια δυσκολίες στην πορεία μου. Πέρασα στεναχώριες και εμπειρίες που με έκαναν δυνατή. Μόνη μου προχώρησα. Εργάστηκα στον ιδιωτικό τομέα για 35 ολόκληρα χρόνια, σε τέσσερις διαφορετικές επιχειρήσεις, ως υπάλληλος γραφείου. Δούλεψα και ως παρουσιάστρια ειδήσεων στην ελληνική νοηματική γλώσσα στον τότε τηλεοπτικό σταθμό Τηλεάστυ από το 2002 έως το 2013. Επίσης, πρόσφερα εθελοντικά τις υπηρεσίες μου στην Ένωση Κωφών Ελλάδος από το 1986 έως το 1994 και στον Αθλητικό Όμιλο Κωφών από το 1996 έως το 1999 με 2000. Μου άρεσε πάντα να βοηθώ και να προσφέρω.\nΣτην πορεία μπήκα στην πολιτική, το 2007 εξελέγην βουλευτής, όπου οι ευθύνες είναι μεγαλύτερες και δεν ήταν εύκολο για μένα. Αντιμετώπισα πολλά, αν και μαχόμουν συνέχεια για το καλό του κοινωνικού συνόλου. Έχασα την έδρα το 2009 από τον Ανατολάκη στη Β’ Πειραιά. Συνέχισα βέβαια να βάζω υποψηφιότητα, είτε στις δημοτικές είτε στις βουλευτικές εκλογές. Κουράστηκα πολύ, καθώς το εμπόδιό μου είναι η κώφωση και τα τελευταία χρόνια, με πολλά προβλήματα προσωπικά που είχα και έχω, η διάθεσή μου να βοηθήσω είναι κάπως πεσμένη. Τρέχω βέβαια ακόμα και βοηθώ κάποια άτομα.\nΌπως οι δυσκολίες που έχω συνεχίζονται, έτσι και η ζωή συνεχίζεται και δεν μπορώ να κάνω κάτι για να το αλλάξω αυτό. Αυτή είμαι και πάντα αυτή ήμουν, με το πείσμα και τη θέληση να κάνω πράγματα που μου αρέσουν. Βασικά, το όνειρό μου ήταν άλλο, η μοίρα όμως με οδήγησε σε κάτι άλλο. Τα όνειρά μου έμειναν στο συρτάρι. Δεν μπόρεσα να γίνω αυτή που θα ήθελα. Πολλά ήταν τα εμπόδια που δεν με άφηναν να φτάσω τους στόχους μου.\nΤι συμβουλές θα δίνατε σε νεαρά κωφά άτομα για να ακολουθήσουν το παράδειγμά σας;\nΉδη πολλοί ήθελαν και θέλουν να ακολουθήσουν το παράδειγμά μου. Από τα νεανικά μου χρόνια ήθελαν να μου μοιάζουν. Ήμουν ήδη ένα όνομα από τη Γ’ Δημοτικού. Είχα κάνει πράγματα που δεν μπορούσαν άλλοι και γι’ αυτό έκανα όνομα από τότε. Ένιωσα βέβαια πολλές φορές αποκλεισμένη. Ένιωθα άσχημα και, όπως σας είπα προηγουμένως, είχα πείσμα και ξεπέρασα κάποια πράγματα. Βέβαια, δεν ήταν εύκολο για μένα. Έζησα σε δύο κόσμους, των κωφών και των ακουόντων. Όπως και να έχει, θα ήθελα να πω σε νεαρά κωφά άτομα να μην παρατήσουν τα όνειρά τους. Να έχουν στόχους και πείσμα. Προσγείωση του νου, γνώση, σταθερότητα και όχι επιπολαιότητα.\nΈχετε μια θετική και μια αρνητική ανάμνηση από την παιδική σας ηλικία που να σας έχουν στιγματίσει;\nΠολλά με στιγμάτισαν. Τι από όλα να πω; Το θετικό σε μια παιδική ανάμνηση ήταν που ήμουν για τους άλλους παιδί-θαύμα και με έβλεπαν πάντα με θαυμασμό και έτρεχαν πάντα κοντά μου. Αυτό με έκανε να νιώθω ξεχωριστή και ωραία. Όλο το σχολείο με ήξερε! Έχω όμως και αρνητικές αναμνήσεις που με στιγμάτισαν. Ένα θα πω, ότι στην παιδική μου ηλικία περίμενα στοργή, αγάπη και συμπαράσταση από τους γονείς μου, και ιδιαίτερα από τη μητέρα μου, πράγμα που δεν έλαβα. Να θυμηθώ ένα; Θα σας πω. Κάθε φορά που το σχολείο έκανε διάφορες εκδηλώσεις, είτε Χριστούγεννα είτε Πάσχα ή Απόκριες και ακόμα καλοκαιρινές εκδηλώσεις, εκεί πάντα με έβαζαν να πω ένα ποιηματάκι ή ένα τραγούδι. Και ποιο ήταν το άσχημο; Οι γονείς μου δεν ήταν ποτέ εκεί! Σαν να μην υπήρχα. Στις καλοκαιρινές επιδείξεις σε όλη τη σχολική περίοδο μόνο δύο φορές ήρθαν. Έτσι έλεγα στον εαυτό μου «γιατί άραγε ήρθα στον κόσμο;».\nΠροηγούμενο άρθροΗ σχιζοφρένεια στην εφηβεία – Ηβηφρένεια\nΕπόμενο άρθροΔημιουργία πρότυπων δημόσιων νοσοκομείων\nΧ. Βέργαδος: «Η ψυχοθεραπευτική πλευρά της ζαχαροπλαστικής»\nΆμεση επέμβαση της Κομισιόν για τις μεταλλάξεις του Covid-19\nΝέο δραστικό σχέδιο προετοιμάζει η Κομισιόν προκειμένου να σταθεί στο ύψος των περιστάσεων εξαιτίας της αυξημένης απειλής των μεταλλάξεων του κορονοϊού. Το νέο ευρωπαϊκό σχέδιο...\nΟ «βασιλιάς της διατροφής» – H διατροφική αξία του ελαιόλαδου\nΤο ελαιόλαδο είναι superfood και η υπέροχη γεύση του το κάνει ακόμα πιο πολύτιμο και ακαταμάχητο. Το ελαιόλαδο κατέχει πρωταγωνιστικό ρόλο στη μεσογειακή διατροφή Στην Ελλάδα...\nΣτο πλαίσιο της ελληνικής προεδρίας του Συμβουλίου της Ευρώπης, θα πραγματοποιηθεί σήμερα Τετάρτη 17 Ιουνίου, στις 4 το απόγευμα, τηλεδιάσκεψη για την προστασία της...


Μια γενναία μαχήτρια της ζωής και της πολιτικής | Η Εφημερίδα των Συντακτών\nH Φώφη Γεννηματά σε μία από τις συνεντεύξεις που είχε παραχωρήσει στην «Εφ. Συν.» και τον Δημήτρη Κουκλουμπέρη τον Φεβρουάριο του 2020\nΕΝΤΥΠΗ ΕΚΔΟΣΗ 26.10.2021, 09:02\nΗ Φώφη Γεννηματά ήταν μια πολιτικός που ήξερε να αγωνίζεται και να διεκδικεί. Πάντοτε όμως με αρχές, ήθος και αξιοπρέπεια ● Εδινε μάχες με πάθος και πίστη στις αξίες που πρέσβευε και οι οποίες είχαν ως σημείο αναφοράς τις προοδευτικές ιδέες, τον άνθρωπο και τις κοινωνικές ανάγκες, ενώ ήταν υπέρμαχος των γυναικών και των δικαιωμάτων τους ● Οι σημαντικότεροι σταθμοί στην πολιτική της διαδρομή, από τα χρόνια στην Αυτοδιοίκηση μέχρι την αρχηγία του ΠΑΣΟΚ.\nOλα τα χρόνια έδινε μάχες. Και έβγαινε πάντα νικήτρια. Σε όλες εκτός από μία. Τη χθεσινή μάχη με τον καρκίνο, τον οποίο είχε αντιμετωπίσει με θάρρος και αποφασιστικότητα και στο παρελθόν, κερδίζοντας με το σπαθί της τον τίτλο μιας γενναίας μαχήτριας.\nΗ Φώφη Γεννηματά ήταν μια πολιτικός που ήξερε να αγωνίζεται και να διεκδικεί. Πάντοτε όμως με αρχές, ήθος και αξιοπρέπεια.\nΟι αγώνες της πολλοί και συναρπαστικοί, καθώς πάντοτε τους έδινε με πάθος και πίστη στις αξίες που πρέσβευε και οι οποίες είχαν ως σημείο αναφοράς τις προοδευτικές ιδέες, τον άνθρωπο και τις κοινωνικές ανάγκες, ενώ ήταν υπέρμαχος των γυναικών και των δικαιωμάτων τους.\nΗ Φώφη Γεννηματά στην τελευταία της ομιλία στην Κεντρική Πολιτική Επιτροπή του ΚΙΝ.ΑΛΛ., την Κυριακή 3 Οκτωβρίου 2021\nΚαταρχάς, για το ΠΑΣΟΚ. Το κόμμα με το οποίο ήταν συνυφασμένη όλη η διαδρομή της, από μικρό παιδάκι λόγω του αείμνηστου πατέρα της Γιώργου Γεννηματά. Η σκιά του ήταν διαρκώς παρούσα σε κάθε βήμα της, σταθερός οδηγός, αφού η πολιτική του παρακαταθήκη ήταν βαριά, ιδίως στο θέμα της δημιουργίας του Εθνικού Συστήματος Υγείας, και η Φώφη τον είχε σαν πυξίδα της.\nΑλλά και για την πατρίδα, αφού ήταν μια πολιτικός που πίστευε όσο λίγοι στις συναινέσεις και στην εθνική συνεννόηση και θεωρούσε ότι για κάποια ζητήματα όπως τα εθνικά και για κάποιες κρίσιμες στιγμές, όπως όταν κρινόταν η παραμονή της χώρας στην ευρωζώνη, οι κομματικές περιχαρακώσεις δεν νοούνταν. Γι’ αυτό με τον λόγο της και τη μετριοπάθειά της επιχειρούσε να κατευνάσει τα πολιτικά πάθη των αντιπάλων της, ενώ δεν δίσταζε να βάζει πλάτη όταν το επέτασσε το πατριωτικό καθήκον.\nΣημαντικός σταθμός και μεγάλη αγάπη της ήταν η Τοπική Αυτοδιοίκηση, την οποία υπηρέτησε ως υπερνομάρχης Αθηνών-Πειραιώς το 2002 και το 2006. Πρώτη φορά κυβερνητικό αξίωμα ανέλαβε τον Οκτώβριο του 2009 ως υφυπουργός Υγείας και Κοινωνικής Αλληλεγγύης στην πρώτη κυβέρνηση του Γιώργου Παπανδρέου, ενώ στις 26 Μαρτίου 2012, ύστερα από απόφαση του τότε αρχηγού του ΠΑΣΟΚ Ευάγγελου Βενιζέλου, ανέλαβε εκπρόσωπος Τύπου του Κινήματος, θέση που διατήρησε έως και τις 26 Ιουνίου του 2013, οπότε ορίστηκε αναπληρώτρια υπουργός Εθνικής Αμυνας.\nΑπό την ΠΑΣΠ ως φοιτήτρια, αργότερα ως βουλευτής, έφτασε το 2015 να εκλεγεί πρόεδρος του ΠΑΣΟΚ με την ψήφο χιλιάδων ανθρώπων. Και κατάφερε τα έξι αυτά χρόνια της προεδρίας της κάτι που χαρακτηρίστηκε ένα μικρό θαύμα. Παρέλαβε μια παράταξη πληγωμένη και διασπασμένη. Ορισμένες από τις δημοσκοπήσεις της εποχής προέβλεπαν ότι το ΠΑΣΟΚ δεν θα έμπαινε στη Βουλή. Ομως η Γεννηματά ανέλαβε να διαψεύσει τις Κασσάνδρες και τα κατάφερε.\nΗ ισχυρή παραταξιακή της συνείδηση την οδήγησε να ανέβει στο επόμενο σκαλοπάτι στην κατεύθυνση της ενότητας και της διεύρυνσης. Στο πλαίσιο αυτό το 2017 απηύθυνε ένα ανοιχτό κάλεσμα συμπόρευσης προς κόμματα και κινήσεις της Κεντροαριστεράς, με σκοπό την ίδρυση μιας ενιαίας παράταξης που θα μπορούσε να τους χωρέσει όλους. Η ονομασία Κίνημα Αλλαγής και η ανταπόκριση ήταν όντως εντυπωσιακή αφού θετικά απάντησαν μεταξύ άλλων το Ποτάμι, η Δημοκρατική Αριστερά, το Κίνημα Δημοκρατών Σοσιαλιστών του Γιώργου Παπανδρέου, που της πιστώθηκε ως ενέργεια που έκλεινε τις πληγές στο ΠΑΣΟΚ, οι Κινήσεις Πολιτών για τη Σοσιαλδημοκρατία, οι Μεταρρυθμιστές της Αριστεράς, η Ενωση Δημοκρατικής Εθνικής Μεταρρύθμισης και άλλες μικρότερες δυνάμεις.\nΤο εγχείρημα της ενιαίας έκφρασης της Κεντροαριστεράς πήρε σάρκα και οστά με την ανοιχτή ψηφοφορία για την ανάδειξη ηγεσίας τον Νοέμβριο της ίδιας χρονιάς όπου έλαβαν μέρος εννέα υποψήφιοι και περισσότεροι από 200.000 πολίτες. Η Φώφη Γεννηματά εξελέγη αρχηγός και ήταν εκείνη που ξεκίνησε την πορεία περαιτέρω ανασυγκρότησης του χώρου, σε μια διαδικασία με πολλά εμπόδια, αντιξοότητες και εσωκομματικές επικρίσεις, ειδικά στο θέμα της αλλαγής του ιστορικού τίτλου και των συμβόλων του κόμματος. Αλλά η ίδια δεν απογοητευόταν… Διευκρίνιζε δε ότι το ΠΑΣΟΚ παραμένει ζωντανό μέσα στο ΚΙΝ.ΑΛΛ. και χωρίς τη μετεξέλιξη, για πολιτικούς και οικονομικούς λόγους, η τύχη του θα ήταν αβέβαιη.\nΓια να έρθει η ώρα της κάλπης των εθνικών εκλογών το 2019 όπου το Κίνημα Αλλαγής απέσπασε το 8,2% του εκλογικού σώματος, ένα ποσοστό ευνοϊκότερο από τις προηγούμενες εκλογές αλλά όχι ικανό να καταστήσει την Κεντροαριστερά πρωταγωνιστή των εξελίξεων.\nΧαρακτηριστικά είναι τα όσα είχε τονίσει στην τελευταία συνέντευξή της στην «Εφ.Συν.» τον Φεβρουάριο του 2020, αναφέροντας μεταξύ άλλων: «Αν λοιπόν το Κίνημα Αλλαγής έχει λόγο ύπαρξης, είναι να γίνει το καταφύγιο όσων πλήττονται, νιώθουν ανασφαλείς αλλά και αγωνίζονται για μια καλύτερη, πιο δίκαιη, προοδευτική πραγματικότητα. Ο προοδευτικός χώρος απαιτεί αίσθημα εθνικής ευθύνης, συγκροτημένες προτάσεις, καθαρό προοδευτικό λόγο χωρίς παλινωδίες ή κραυγές. Οσοι φαντασιώνονται το Κίνημα Αλλαγής κομπάρσο στον τεχνητό δικομματισμό, θα μας βρίσκουν διαρκώς δυναμικά πολιτικά απέναντι. Είμαστε η γνήσια έκφραση της Κεντροαριστεράς, συνέχεια της ιστορικής Προοδευτικής Παράταξης. Χτίζουμε ξανά τις κοινωνικές συμμαχίες μας με βάση την ιδεολογική και αξιακή κληρονομιά μας. Μπαίνουμε μπροστά για τα εθνικά μας δίκαια. Οι πολίτες κρίνουν και αξιολογούν καθημερινά ποιοι εκφράζουν αυθεντικά την πατριωτική στάση καθώς και την πρόοδο».\nΟ νέος στόχος που έβαζε η πρόεδρός του, εφόσον ανανέωνε τη θητεία της στις προγραμματισμένες κάλπες για τις 5 Δεκεμβρίου, το Κίνημα Αλλαγής να διπλασιάσει τις δυνάμεις του. Αλλά την πρόλαβε η ασθένεια, με συνέπεια στις 11 Οκτωβρίου, έπειτα από μια αδιαθεσία που ένιωσε, να εισαχθεί στον «Ευαγγελισμό» και μια μέρα μετά να ανακοινώσει ότι αποσύρεται από την κούρσα για να δώσει τη μάχη της ζωής της. Τη μοναδική που δεν ήταν νικηφόρα αλλά την έδωσε χωρίς ίχνος φόβου και με αυταπάρνηση.\nΕφυγε πρόωρα, ήταν μόλις 57 ετών, άδικα και η απώλειά της σκορπά θλίψη. Οχι μόνο στους συντρόφους της αλλά σε όλη την κοινωνία γιατί ήταν ένα πρόσωπο αγαπητό σε όλους. Ειλικρινής, με κοινωνικές ευαισθησίες και πάντα με το χαμόγελο. Ηταν μια μαχήτρια της ζωής και της παράταξής της, την οποία ο ελληνικός λαός θα θυμάται με σεβασμό και αγάπη. Ευθύνη των στελεχών του ΠΑΣΟΚ που μένουν πίσω να συνεχίσουν στα χνάρια της, δικαιώνοντας τις προσπάθειες και το έργο που δεν μπόρεσε να ολοκληρώσει.\nΑιχμές για τις λιμενικές και εισαγγελικές αρχές από τους συνηγόρους της οικογένειας Βαλυράκη


05-01-2019, 01:49 #1\nΠαιδιά καλησπέρα καλή χρονιά..ειμαι 23 χρονών και μετά από κρίσεις πανικού που έχω μου έχουν δημιουργηθεί αρρυθμιες...πήγα στο νοσοκομείο και μου είπαν έχω εκτακτες συστολές..Με κράτησαν μέσα 3 μέρες..μου κάνανε τα πάντα holder, εξετασεις αίματος,βιοχημικές,Τεστ κοπώσεως...Δεν μου βρήκαν τίποτα.. από τότε ζω με την φοβία ότι θα με ξανά πιάσει και με πιάνει πάρα πολύ συχνά σχεδόν κάθε μέρα..!!Δεν ξέρω τι αλλο να κάνω.. μου έγραψε γιατρός το βέσπαρ..το παίρνω 3 μέρα τώρα..πιστεύετε ότι θα δω διαφορα;;\n05-01-2019, 09:20 #2\nΣυν Αθηνά και χείρα κίνει. Πρέπει να εκπαιδεύσεις σιγά σιγά τον εαυτό σου να μην δίνει σημασία στα συμπτώματα. Ριξε μια ματιά και στα προηγούμενα θέματα στο φόρουμ και θα δεις ότι δεν είσαι ο μόνος που το παθαίνει αυτό.\n05-01-2019, 13:17 #3\nΚαλησπέρα Καλή χρονιά.Ποιος γιατρός στα έγραψε; Αν δεν είναι ψυχίατρος μην τα πάρεις γνώμη μου. Είναι σαν να σου δίνει ο ψυχίατρος χάπια για την καρδιά. Αν οι εξετάσεις είναι καλές πρέπει να απευθυνθείς άμεσα σε ειδικό γιατρό ψυχίατρος ή ψυχολόγο να σε βοηθήσει.Αυτος θα σου πει τι θα πάρεις για τις κρίσεις πανικού ποτέ θα τα πάρεις,τι θα πάρεις,αν δεν σου ταιριάζουν να σου τα αλλάξει,ποτέ θα σταματήσεις κτλ. Επίσης ηρέμησε αν έκανες τόσες πολλές εξετάσεις είσαι καλά έκτακτες συστολές έχουμε όλοι άλλοι τις καταλαβαίνουν άλλοι όχι.Ζητα βοήθεια χάνεις χρόνο.\n05-01-2019, 13:44 #4\nΠαράλληλα όπως γράφει και η Sonia δεν είσαι ο μόνος. Εγώ ασθενοφόρα ερχόταν σπίτι και με πήγαιναν νοσοκομεία. Ταχυκαρδια 110 μονιμα Στον ύπνο μου πάθαινα κρίσεις πανικού,μιλάμε δεν είχε τέλος κάθε μέρα 3 φορές την μέρα τουλάχιστον. Οσο δεν πηγαθνα σε ψυχίατρο τοσο μεγαλωνε.Πειραματόζωο είχα γίνει από εξετάσεις.πηγα σε ψυχίατρο ένα χρόνο θεραπεία και όλα καλά τώρα. Από την πρώτη μέρα είδα διάφορα,μεγάλο δώρο.\n06-01-2019, 02:55 #5\nΕυχαριστώ πολύ ρε παιδιά αυτό θα κάνω θα κλείσω ραντεβού σε ψυχίατρο γιατί πράγματικα ειμαι 23 Και Ενα χρόνο με έχει φάει αυτή η ιστορία..Και όσο πάει πέρνεις κι άλλες μορφές...στς αρχές δεν πολύ με ένοιαζε και δεν έδινα τόσο σημασία.. Αλλά τώρα που έχει πάρει την μορφή. Με αρρυθμιες και να ζω με την ιδέα να μν με πιάσει και ταχυκαρδιες και αυτό το κενό με στην καρδιά και μετά το απότομο κλουπ που μου κάνει με έχει τρελανει\n06-01-2019, 17:46 #6\nΝα πας αγορίνα είναι το ποιο μεγάλο βήμα και το σημαντικότερο. Να πεις πάντα πως νιώθεις Χωρίς να κρύψεις τίποτα. Καλή επιτυχία να έχεις και εδώ είμαστε και ξαναμιλάμε. Είμαι σίγουρος θα νιώσεις όμορφα από τον πρώτο μήνα.\n06-01-2019, 17:59 #7\nΕυχαριστώ φίλε μου είδη έκλεισα ραντεβού με ψυχίατρο την Πέμπτη..!!Θα δούμε τώρα πως θα πάει γιατί αυτές οι αρρυθμιες με έχουν φάει\n12-01-2019, 16:29 #8\nΠαιδιά.πηγα σε ψυχολογο,Μέχρι να ανέβω τα σκαλιά και να μπω μέσα στο γραφείο με πιάνει μια ταχυκαρδία και εκτακτες για τουλάχιστον 10 λεπτά..με το που του ανοίγομαι και του λέω τιβτραβαω ήταν Λες και ξελαφρωσα για 2 ώρες ήμουν πολύ καλά αλλος άνθρωπος. ..Και την ίδια μέρα κανονίζω να πάω για έναν καφέ..με το κάθομαι στο μαγαζι αρχίζει και με πιάνει τρέμουλο φοβίες,αρρυθμία, αίσθημα παλμών ,ζαλάδες.. Και πάλι κοιμήθηκα στς 6 Η ώρα..Γιατί φοβαμαι ότι θα πάθω ανακοπή.. Τώρα τελευταία\nΌταν τρώω κάτι νιώθω έναν κόμπο στον λαιμό και σαν ανεβαίνει το φαγητό στον οισοφάγο..είναι επικυνδινο ρε παιδια;;\n12-01-2019, 17:17 #9\nOriginally Posted by Gass1995\nΑγχος ειναι gas δεν ειναι τιποτα.\n12-01-2019, 17:26 #10\nΜακάρι το ευχομαιιι\n12-01-2019, 17:38 #11\nΝα πας σε ενα γιατρο αμα δεν με πιστευεις να το εξακριβωσεις!! Ωριλα νομιζω.\n12-01-2019, 17:57 #12\nΩριλα δεν έχω πάει...Αλλά τριπλεξ ,καρδιογραφιματα ,τεστ κοπώσεως,βιοχημικές εξετάσεις αίματος τα πάντα και οι εκτακτες αρρυθμιες μ ειπα ν ότι οφείλοντε στο άγχος\n14-01-2019, 13:37 #13\nΝα ρωτήσω κάτι ? Οι έκτακτες τι είναι ? Και γω είχα αρρωστοφοβια και έτσι στο άκυρο όταν κουράζομαι νιώθω ένα αίσθημα σαν δυνατό χτύπο έναν μόνο ... Και μετά σαν να σταματάνε όλα εκεί μέσα ... Και νιώθω περίεργα .... Αλλά και γω έχω κάνει τα πάντα και είναι όλα καλά\nLast edited by Tomtim98; 14-01-2019 at 13:58.\n14-01-2019, 19:35 #14\nΈκτακτες συστολές είναι μια μικρή παύση που κάνει η καρδιά στον ρυθμό της. Όλοι έχουμε κάποιοι τις καταλαβαίνουμε άλλοι όχι.Στην πλειοψηφία τους δεν είναι ανησυχητικές.Πρεπει να έχουν διάρκεια και για πολύ χρόνο συνήθως το πρόβλημα βρίσκεται με holder\n14-01-2019, 20:12 #15\nΌταν λες διάρκεια ? Εμένα μου συμβαίνει περνάει κάνας μήνας ... Μπορεί να χω μια άμα κουραστω ..... Σήμερα είχα κάμποσες πολλές μετά από κάνα 2 μήνες που χάν σταματήσει αλλά μόλις ξεκουράστηκα και ξεαχγωθηκα δεν είχα .... Γενικά μόλις κουράζομαι η αγχώνομαι με πιάνουν


Address Faria Lima By Intercity από 54€. Ξενοδοχεία σε Σάο Πάολο - KAYAK\nRua Amauri, 513, Σάο Πάολο, Βραζιλία\nΣχετικά με την τοποθεσία Address Faria Lima By Intercity\nΑυτό το κατάλυμα (Address São Paulo Faria Lima by Intercity, Συνοικία Itaim Bibi, Σάο Πάολο) απέχει 15 λεπτά με το αμάξι από: Πάρκο Ibirapuera και Μουσείο Βραζιλιάνικου Σπιτιού. Στις σημαντικές παροχές περιλαμβάνονται μια περιοχή υπολογιστών, υπηρεσίες στεγνοκαθαριστηρίου/πλυντηρίων και ρεσεψιόν όλο το 24ωρο. Οι εγκαταστάσεις εκδηλώσεων σε αυτό το ξενοδοχείο αποτελούνται από συνεδριακό κέντρο και αίθουσα συνεδριάσεων.\nΔιαθέσιμα δωμάτια στο Address Faria Lima By Intercity\nDeluxe Rooms(71€ - 95€)\nΠαροχές στο Address Faria Lima By Intercity\nΚριτικές για το Address Faria Lima By Intercity\nΚαλόΒάσει 1.143 κριτικών από επαληθευμένους επισκέπτες\nMuseu de Arte de São Paulo3.7 χλμ\nCatedral Metropolitana6.2 χλμ\nAddress Faria Lima By Intercity: Συχνές ερωτήσεις\nΠού βρίσκεται το Address Faria Lima By Intercity;\nΤο Address Faria Lima By Intercity βρίσκεται στη διεύθυνση Rua Amauri, 513, περιοχή Itaim Bibi, 6,3 χλμ. από το κέντρο της πόλης Σάο Πάολο. Το κοντινότερο αξιοθέατο στο Address Faria Lima By Intercity είναι: Museu Afro Brasil.\nΠότε είναι το check-in και το check-out στο Address Faria Lima By Intercity;\nΣτο Address Faria Lima By Intercity, το check-in γίνεται στις 14:00 και το check-out στις 12:00.\nΠροσφέρει το Address Faria Lima By Intercity δωρεάν Wi-Fi;\nΝαι, το Address Faria Lima By Intercity προσφέρει δωρεάν Wi-Fi.\nΠόσο απέχει το Address Faria Lima By Intercity από το αεροδρόμιο;\nΤο Address Faria Lima By Intercity απέχει 5,8 χλμ. από το Σάο Πάολο Congonhas.\nΜπορώ να φέρω το κατοικίδιό μου στο Address Faria Lima By Intercity;\nΝαι, το Address Faria Lima By Intercity δέχεται κατοικίδια.\nΈχει πισίνα το Address Faria Lima By Intercity;\nΝαι, το Address Faria Lima By Intercity έχει πισίνα.\nRadisson Blu Sao Paulo8.4 Εξαιρετικό (1.387 κριτικές)0,07 χλμΕξωτερική πισίνα, Εσωτερική πισίνα, Γυμναστήριο+81€\nTransamerica Executive Faria Lima8.7 Εξαιρετικό (1.070 κριτικές)0,25 χλμΕξωτερική πισίνα, Γυμναστήριο, Εστιατόριο+69€\nClarion Hotel Faria Lima8.7 Εξαιρετικό (580 κριτικές)0,36 χλμΕξωτερική πισίνα, Γυμναστήριο, Εστιατόριο+71€\nBlue Tree Premium Faria Lima8.6 Εξαιρετικό (2.794 κριτικές)1,04 χλμΕξωτερική πισίνα, Εσωτερική πισίνα, Γυμναστήριο+68€\nDoubleTree by Hilton Sao Paulo Itaim7.9 Καλό (932 κριτικές)0,55 χλμΕξωτερική πισίνα, Γυμναστήριο, Εστιατόριο+68€\nStaybridge Suites Sao Paulo8.8 Εξαιρετικό (878 κριτικές)0,93 χλμΕξωτερική πισίνα, Γυμναστήριο, Εστιατόριο+85€\nΑναζητήστε εκπτώσεις για το Address Faria Lima By Intercity στο Σάο Πάολο με την KAYAK. Αναζητήστε τη φθηνότερη προσφορά ξενοδοχείου για το Address Faria Lima By Intercity στο Σάο Πάολο. Η KAYAK ψάχνει σε εκατοντάδες ταξιδιωτικές ιστοσελίδες για να σας βοηθήσει να βρείτε και να κάνετε κράτηση στο Address Faria Lima By Intercity με την προσφορά που σας ταιριάζει καλύτερα. από 54€/βράδυ (οι πιο πρόσφατες τιμές για το ξενοδοχείο).


Έξυπνοι τρόποι να δείχνει η κουζίνα σου πολυτελής | exypnes-idees.gr\nΑρχική Διακόσμηση Έξυπνοι τρόποι να δείχνει η κουζίνα σου πολυτελής\nΗ κουζίνα είναι ένας από τους χώρους του σπιτιού που χρησιμοποιούμε περισσότερο. Αξίζει λοιπόν να την διακοσμήσεις με στυλ ώστε να απολαμβάνεις το χρόνο που περνάς σε αυτή. Μάλιστα, με μερικές απλές αλλαγές και με μικρό budget η κουζίνα σου μπορεί να γίνει πολυτελής και να μοιάζει σαν να είναι βγαλμένη από σελίδα περιοδικού διακόσμησης.\nΔε χρειάζεται να ξοδέψεις μια περιουσία για να κάνεις την κουζίνα σου να φαίνεται ακριβή. Δες μερικούς έξυπνους τρόπους να δείχνει η κουζίνα σου πολυτελής που θα αλλάξουν το χώρο!\nΠως να κάνεις την κουζίνα να μοιάζει ακριβή!\n1. Διάλεξε ένα χρυσό νεροχύτη ή/ και βρύση\nΜια αλλαγή που θα αναβαθμίσει απευθείας την κουζίνα σου είναι η προσθήκη ενός χρυσού νεροχύτη και μιας χρυσής βρύσης! Εξάλλου, είναι γνωστό ότι τα μεταλλικά χρώματα αν χρησιμοποιηθούν σωστά μπορούν να κάνουν το χώρο να δείχνει πιο πολυτελής. Με ένα χρυσό νεροχύτη και βρύση θα δώσεις στην κουζίνα αίσθηση πολυτέλειας, χωρίς ωστόσο να υπερβάλλεις.\n2. Δώσε βάση στα φωτιστικά\nΣτους περισσότερους τα φωτιστικά της κουζίνας περνάνε απαρατήρητα. Αν όμως διάλεγες πιο εντυπωσιακά φωτιστικά ακόμα και σε αυτό το δωμάτιο η διαφορά θα ήταν τεράστια! Έτσι, αν ψάχνεις τρόπο να αναβαθμίσεις την κουζίνα σου τότε ένα από τα πρώτα πράγματα που πρέπει να ανανεώσεις είναι τα φωτιστικά! Οι επιλογές που έχεις είναι άπειρες! Από industrial φωτιστικά μέχρι ακόμα και έναν μίνιμαλ πολυέλαιο!\n3. Άλλαξε τα χερούλια στα ντουλάπια και τα συρτάρια\nΜια έξυπνη και μικρή αλλαγή που μπορεί να κάνει μεγάλη διαφορά στο χώρο της κουζίνας είναι το να αλλάξεις τα χερούλια στα ντουλάπια και στα συρτάρια. Ειδικά αν τα χερούλια που έχεις ήδη είναι φθαρμένα, ξεθωριασμένα ή απλά παλιά τότε το να βάλεις νέα είναι κάτι που αφενός δε θα σου κοστίσει πολύ και αφετέρου θα αναβαθμίσει την κουζίνα.\n4. Διακόσμησε με ένα βάζο με λουλούδια\nΈνα βάζο με λουλούδια είναι πάντα μια καλή ιδέα για να ομορφύνει το χώρο αλλά και για να τον κάνει να δείχνει πιο ακριβός! Με άλλα λόγια, προσθέτοντας ένα βάζο στον πάγκο, στο τραπέζι ή στη νησίδα της κουζίνας απευθείας το δωμάτιο θα μοιάζει πιο προσεγμένο!\n5. Διάλεξε κομψά αξεσουάρ οργάνωσης για τον πάγκο\nΓια να δείχνει ακριβή η κουζίνα σου σίγουρα θα πρέπει να είναι και οργανωμένη. Και μάλιστα με τα σωστά αξεσουάρ! Έτσι, διάλεξε όμορφα γυάλινα βαζάκια για τα τρόφιμα, ένα ωραίο δοχείο για το υγρό πιάτων κ.ο.κ. Επιπλέον, θα ήταν καλύτερο να υπάρχει ομοιομορφία μεταξύ των αξεσουάρ που θα διαλέξεις έτσι ώστε η κουζίνα να δείχνει πιο μίνιμαλ και πιο περιποιημένη.\nΠροηγούμενο άρθρο5 Πανέμορφες Ιδέες για κούνια στον κήπο!\nΕπόμενο άρθροΠρωτότυπες γλάστρες για διακόσμηση κήπου


ΑΦΟΙ Σ. ΠΑΝΟΥ Ο.Ε - ΑΝΤΑΛΛΑΚΤΙΚΑ ΚΑΙΝΟΥΡΙΑ - ΒΟΤΑΝΙΚΟΣ - TOYOTA\nΑΦΟΙ Σ. ΠΑΝΟΥ Ο.Ε\nΑΓΙΟΥ ΟΡΟΥΣ 27 , 10447 ΒΟΤΑΝΙΚΟΣ - TOYOTA\n2103470120 Website Email\nΗ εταιρία Αφοί Σ. Πάνου Ο.Ε. αποτελεί τη νέα πρόταση στο χώρο των ανταλλακτικών αυτοκινήτου. Μετά από 15 χρόνια εμπειρίας στο χώρο του και έχοντας συνεργαστεί με τα καλύτερα στελέχη της αγοράς, δημιούργησαν για εσάς έναν καινούργιο χώρο όπου σας παρουσιάζουν μια ξεχωριστή πρόταση στην αγορά ανταλλακτικών.\nΤώρα έχετε την ευκαιρία να επιλέξετε μέσα από μεγάλη γκάμα ανταλλακτικών, αυτό που ανταποκρίνεται στις ανάγκες σας, πάντα στην καλύτερη τιμή και πάντα με εγγύηση ποιότητας. Η τεχνογνωσία του προσωπικού σε συνδυασμό με την εξειδίκευση στο επαγγελματικό αυτοκίνητο, αποτελεί εγγύηση στην εύρεση της κατάλληλης λύσης σε οποιοδήποτε πρόβλημα προκύψει.\nΗ εταιρία Αφοί Σ. Πάνου Ο.Ε προσφέρει άριστα ποιοτικά ανταλλακτικά σε ανταγωνιστικές τιμές. Τα προϊόντα της εταιρίας αποτελούνται από καινούργια, aftermarket αλλά και γνήσια μεταχειρισμένα ανταλλακτικά σε άριστη κατάσταση. Είδη Φανοποιίας, Μηχανικά και Ηλεκτρολογικά μέρη. Αξεσουάρ καθώς και Αναλώσιμα. Στόχος της Αφοί Σ. Πάνου Ο.Ε είναι η ολοκληρωμένη εξυπηρέτηση του πελάτη.


Calibration: Ποιό, Πότε, Γιατί και Πώς; - Patras Drone Acadeny\nCalibration: Ποιό, Πότε, Γιατί και Πώς;\n29 Ιανουαρίου, 2021 24 Οκτωβρίου, 2021 / Από Dimitris Koukoutsis\n“Calibration”. Ίσως η λέξη που έχει χρησιμοποιηθεί περισσότερο από ποτέ από τους χρήστες των drones και μοιραία ο πιο παρεξηγημένος από όλους τους όρους.\nΊσως γι’αυτό να ευθύνεται το γεγονός ότι δεν υπάρχει ένα, αλλά πέντε συνολικά calibrations.\nΚατ’αρχήν τι σημαίνει «calibration». Στα ελληνικά σημαίνει «βαθμονόμηση» και -κάπως απλοποιημένα- είναι η διαδικασία με την οποία επαναφέρουμε ένα όργανο μέτρησης στις αρχικές συνθήκες.\nΠοια είναι λοιπόν τα calibrations ενός dji drone.\nCompass Calibration (Βαθμονόμηση Πυξίδας): Το πιο γνωστό ίσως calibration που έχει γίνει αντικείμενο πολλών παρεξηγήσεων. Σοφοί γέροντες, λένε ότι διορθώνει κάθε πρόβλημα πτήσης, ενώ στα μυστικά κείμενα του Βουδισμού αναφέρεται ότι η παράλειψη να το κάνεις πριν την απογείωση ισοδυναμεί με ισόβιο κακό κάρμα !\nΤί είναι: Το κάθε σκάφος διαθέτει ένα (ή δύο) μαγνητόμετρα (πυξίδες), τα οποία μετρούν τις μικρές διαφορές του μαγνητικού πεδίου σε κάθε κατεύθυνση. Με βάση την ισχύ του πεδίου προσδιορίζει που βρίσκεται ο μαγνητικός Βορράς και άρα γνωρίζει την κατεύθυνση προς την οποία είναι στραμμένο το σκάφος.\nΠότε το κάνουμε: Μόνο όταν μας το ζητήσει η εφαρμογή και πάντα στο σημείο που πρόκειται να απογειωθούμε. Αν το ζητήσει, ελέγχουμε γύρω μας αν βρίσκονται μεταλλικά αντικείμενα (πχ. αυτοκίνητα, μεταλλικές κατασκευές, καλώδια υψηλής τάσης κλπ). Αν βρίσκονται τέτοια αντικείμενα, απομακρυνόμαστε από το σημείο. Αν και αφού απομακρυνθούμε, το μήνυμα για compass calibration παραμένει, τότε το κάνουμε.\nΓιατί το κάνουμε: Ο λόγος που κάνουμε compass calibration, είναι για να «μάθει» το σκάφος, ότι σε αυτή την τοποθεσία, υπάρχουν κάποιες μαγνητικές ανωμαλίες, ώστε να τις λάβει υπόψη του στον υπολογισμό της θέσης του σε σχέση με το Βορρά.\nΟ λόγος που αποφεύγουμε να κάνουμε calibration σε περιβάλλον με μαγνητικά πεδία, ή μεταλλικά αντικείμενα στο σημείο απογείωσης, είναι ότι θα «μάθουμε» στην πυξίδα να θεωρεί φυσιολογικές αυτές τις μαγνητικές ανωμαλίες. Αυτό σημαίνει ότι, όταν θα απογειωθούμε με το καλό και απομακρυνθούμε από τα επίμαχα σημεία, τότε η πυξίδα θα θεωρεί λανθασμένα τα δεδομένα που λαμβάνει, ακόμα και αν αυτά είναι φυσιολογικά.\nIMU Calibration: Ο όρος αυτός είναι ίσως ο πιο άγνωστος εν μέσω των χρηστών και είναι ίσως αυτός που ξεχωρίζει τους κατόχους από τους χειριστές. Η αποτυχία λειτουργίας της μονάδας IMU είναι, παρόμοια με το σύμπτωμα που βιώνετε, όταν έχετε πιεί όλο το Βόσπορο και ο ευγενέστατος τροχαίος σας καλεί να περπατήσετε ακολουθώντας τη γραμμή.\nΤί είναι: Η IMU (Inertia Measurement Unit= Μονάδα Μέτρησης Αδράνειας) βρίσκεται στο κέντρο βάρους του σκάφους και διαθέτει (ένα ή δύο) σετ από γυροσκόπια και επιταχυνσιόμετρα. Η λειτουργία του είναι παρόμοια με το όργανο ισορροπίας που βρίσκεται στο εσωτερικό του αυτιού μας και μας επιτρέπει να γνωρίζουμε αν το κεφάλι μας βρίσκεται σε κλίση, ή αν κινούμαστε. Αυτή η πληροφορία που έρχεται από την IMU, οδηγείται προς τα ESC (οι μονάδες που τροφοδοτούν τα μοτέρ του σκάφους) τα οποία αυξομειώνουν τις στροφές του κάθε μοτέρ ξεχωριστά, ώστε το σκάφος να διατηρείται οριζόντιο.\nΓιατί το κάνουμε. Θεωρητικά, IMU Calibration θα έπρεπε να κάνουμε όταν μας το ζητήσει η εφαρμογή. Όμως κάτι τέτοιο, πολύ σπάνια συμβαίνει, και εδώ θεωρούμε ότι είναι μία παράλειψη της dji. Δεδομένου ότι η IMU είναι μια πολύ κρίσιμη μονάδα για τη συμπεριφορά του σκάφους στον αέρα, δεν θα έπρεπε να επιτρέπονται έστω και μικρές αποκλίσεις στην ευθυγράμμιση των γυροσκοπίων και την κίνηση των επιταχυνσιομέτρων.\nΑυτό που χρειάζεται κάποιος για να κάνει IMU Calibration, είναι μόνο μία επίπεδη οριζόντια επιφάνεια και τίποτε άλλο. Δεν έχει καμία σημασία αν είναι μεταλλική, αν είναι μέσα ή έξω, ζέστη ή κρύο, μέρα ή νύχτα, ούτε αν ο χειριστής έχει φάει σκόρδο ή παστουρμά. Σημαντική λεπτομέρεια όμως, είναι να έχει λιγότερο από 0,3% αλκοόλ στο αίμα του. Επαναλαμβάνουμε, μην αμελείτε να κάνετε συχνά IMU Calibration. Μια μικρή πρόσκρουση, μία απρόσεκτη μεταφορά του σκάφους, είναι ικανά να απορυθμίσουν την IMU και όταν το σκάφος βρεθεί στον αέρα, η συμπεριφορά του να είναι παρόμοια με του Ορέστη Μακρή στην ταινία «Ο Μεθύστακας».\nVision calibration: Αν σε ένα post γράφει κάποιος «Τι είναι αυτό ρε παιδιά που μου βγάζει η εφαρμογή;» τότε, κατά 90% η φωτογραφία από κάτω δείχνει αυτό.\nΤι είναι: To μήνυμα αυτό μας ενημερώνει ότι έχει πρόβλημα κάποιος από τους αισθητήρες αποφυγής εμποδίων. Στην πραγματικότητα αυτοί οι αισθητήρες είναι μικρές κάμερες που εντοπίζουν εμπόδια που βρίσκονται κοντά στο σκάφος. Στις περισσότερες περιπτώσεις οι κάμερες αυτές βρίσκονται σε ζεύγος, ώστε -όπως τα μάτια μας- να υπολογίζουν την απόσταση από το εμπόδιο.\nΓιατί το κάνουμε. Σε κάποιες περιπτώσεις, όπως για παράδειγμα μετά από κάποια πρόσκρουση, η εστίαση των καμερών μπορεί να παρουσιάσει μικρή απόκλιση και να μην ευθυγραμμίζεται η θέση τους. Κάτι σαν τον Αυλωνίτη στη «Σωφερίνα». Τότε πρέπει να κάνουμε μία διαδικασία ευθυγράμμισης των καμερών, ώστε ο εντοπισμός και η αποφυγή εμποδίων να είναι αποτελεσματική.\nΌπως εύκολα καταλαβαίνει κάποιος, η λειτουργία των αισθητήρων αποφυγής εμποδίων δεν είναι κρίσιμη για τη λειτουργία του σκάφους, αλλά φυσικά το προστατεύουν από συγκρούσεις με εμπόδια. Επίσης να σημειώσουμε ότι μήνυμα σφάλματος για τους αισθητήρες εμποδίων, μπορεί να εμφανιστεί όταν ο φωτισμός είναι χαμηλός, ή όταν πέσει πάνω τους απευθείας ηλιακό φως (κυρίως τις πρωινές και απογευματινές ώρες, όταν ο ήλιος είναι χαμηλά στον ορίζοντα).\nGimbal Calibration: Το σκάφος κινείται, αλλάζει κατεύθυνση, πλαγιάζει, βουτάει, το χτυπούν ριπές αέρα, αλλά η λήψη της κάμερας είναι σταθερή. Γι’αυτή τη σταθερότητα υπεύθυνο είναι το gimbal, το οποίο φροντίζει να αντισταθμίζει τις κινήσεις του drone, κρατώντας την κάμερα στο ίδιο επίπεδο σε σχέση με τον ορίζοντα, ενώ ταυτόχρονα εξομαλύνει τις απότομες κινήσεις.\nΓιατί το κάνουμε: Το Gimbal calibration το χρησιμοποιούμε για να επαναφέρουμε το gimbal στην αρχική του κατάσταση, αν τυχόν παρατηρούμε αποκλίσεις στην ευθυγράμμιση του ορίζοντα, η κάποιο μήνυμα σφάλματος που αφορά το gimbal.\nTip: Πριν το gimbal calibration, κάνουμε IMU calibration, γιατί IMU και gimbal είναι αλληλένδετα μεταξύ τους, αφού ανταλλάσσουν πληροφορίες σχετικά με τη θέση και την κίνηση του σκάφους.\nRemote Control Calibration: Κρατήσαμε για το τέλος, το calibration του χειριστηρίου. Αν και δεν αφορά το ίδιο το σκάφος, το χειριστήριο είναι ο σύνδεσμος μεταξύ χειριστή και σκάφους οπότε σίγουρα αξίζει την προσοχή μας.\nΓιατί το κάνουμε: Το κάνουμε για να επανακαθορίσουμε το σημείο ηρεμίας των μοχλών χειρισμού. Αν οι μοχλοί δεν είναι κεντραρισμένοι, τότε το remote control μας προειδοποιεί με επαναλαμβανόμενο βόμβο, ενώ στα control με οθόνη LCD, εμφανίζεται και το μήνυμα “Stick Err”.\nΌταν μπουμε στο remote control calibration μέσα από την εφαρμογή, αυτό που μας ενδιαφέρει είναι, όταν οι μοχλοί βρίσκονται στο κέντρο, η εικόνα στην οθόνη, θα πρέπει να είναι αυτή:\nΔηλαδή προς κάθε κατεύθυνση το ποσοστό της διαδρομής θα πρέπει να είναι 0%. Αυτό σημαίνει ότι όταν έχουμε το drone στον αέρα και δεν κινούμε κάποιο μοχλό, τότε αυτό θα μένει ακίνητο.\nΗ επόμενη κίνηση είναι να βεβαιωθούμε ότι όταν κινήσουμε το μοχλό προς προς μία μόνο κατευθυνση, τότε θα πρέπει να δούμε αυξομείωση των ποσοστών της διαδρομής, μόνο στην κατεύθυνση που το κινούμε και σε καμία, άλλη.\nΤέλος εκτελούμε το calibration και είμαστε έτοιμοι να χρησημοποιήσουμε το remote control και πάλι.\nTip: To Remote Control calibration γίνεται με το σκάφος σβηστό.


Η Κρήτη δεν θα σταματήσει ποτέ να μας εντυπωσιάζει καθώς υπάρχουν εκατοντάδες πανέμορφα μέρη κρυμμένα έτοιμα να τα ανακαλύψετε\nΠου απαγορεύεται η κολύμβηση στο Νομό Χανίων\nΣυντάχθηκε στις 20 Ιούνιος 2014. Καταχωρήθηκε στο Μυστικά της Κρήτης.\nΣύμφωνα με απόφαση του Αντιπεριφερειάρχη Χανίων κ. Απόστολου Βουλγαράκη, η οποία εκδόθηκε μετά από συνεχείς (μηνιαία επαναλαμβανόμενους) ελέγχους της Διεύθυνσης Δημόσιας Υγείας & Κοιν. Μέριμνας σε 60 σημεία των ακτών κολύμβησης, η κολύμβηση στα νερά των ακτών είναι κατάλληλη ενώ σύμφωνα με την ισχύουσα νομοθεσία, απαγορεύεται η κολύμβηση σε συγκεκριμένες θαλάσσιες περιοχές, οι οποίες είναι οι εξής:\n20 παραλίες της Κρήτης … που θα τις λατρέψετε!-Να πάτε πριν τις ανακαλύψει το ΤΑΙΠΕΔ\nΣυντάχθηκε στις 12 Ιούνιος 2014. Καταχωρήθηκε στο Μυστικά της Κρήτης.\nΜπορεί το Ταμείο Αξιοποίησης Περιουσίας του Δημοσίου να έχει ξεκινήσει την διαδικασία ξεπουλήματος πολλών πανέμορφων παραλιών σε ολόκληρη την χώρα, αλλά ευτυχώς, ακόμη τους έχουν ξεφύγει αρκετές και ειδικά στην Κρήτη.\nΠριν τις ανακαλύψουν κάποιοι του Υπουργείου Οικονομικών και του ΤΑΙΠΕΔ.\nΤο Ελαφονήσι στις 20 ομορφότερες παραλίες του κόσμου\nΣυντάχθηκε στις 01 Ιούνιος 2014. Καταχωρήθηκε στο Μυστικά της Κρήτης.\nΓια μια ακόμη χρονιά παραλίες της Κρήτης αλλά και της υπόλοιπης Ελλάδας συγκαταλέγονται στις ομορφότερες του πλανήτη.\nΑνάμεσα στις 100 καλύτερες παραλίες του κόσμου βρίσκονται φέτος και 4 ελληνικές: Το Ελαφονήσι στη Κρήτη, οι Εγκρεμνοί της Λευκάδας, ο Μύρτος της Κεφαλονιάς και το ναυάγιο στη Ζάκυνθο, φιλοξενούν κάθε χρόνο χιλιάδες τουρίστες από όλα τα μήκη και πλάτη της γης.\nΠληροφορίες για τα Χανιά που μάλλον δεν τις έχεις ξανακούσει!\nΣυντάχθηκε στις 29 Μάιος 2014. Καταχωρήθηκε στο Μυστικά της Κρήτης.\nΜε ένα μίνι αφιέρωμα το ταξιδιωτικό portal, travelstyle.gr, ασχολήθηκε με τα Χανιά και με όλες εκείνες τις πτυχές που μπορεί να είναι οι περισσότερες γνωστές στους ντόπιους, αλλά οι επισκέπτες της πόλης συνήθως δε γνωρίζουν.\nΈτσι το αφιέρωμα με τίτλο: "Πληροφορίες για τα Χανιά που δεν τις έχεις ξανακούσει ποτέ!" του ταξιδιωτικού portal, παρουσιάζει μια διαφορετική και αρκετά ενδιαφέρουσα εικόνα των Χανίων.\nΣυντάχθηκε στις 07 Μάιος 2014. Καταχωρήθηκε στο Μυστικά της Κρήτης.\nΤην τιμητική διάκριση και το βραβείο της «Πόλης 12 Αστέρων - 12 Star City», απένειμε - για τρίτη συνεχή χρονιά στο Δήμο Χανίων - το Συμβούλιο της Ευρώπης, με αφορμή την επιτυχημένη συμμετοχή του Δήμου στις πανευρωπαϊκές εκδηλώσεις για την Ευρωπαϊκή Εβδομάδα Τοπικής Δημοκρατίας (ΕΕΤΔ).\nMedusa prive show club - Χανιά


ΕΠΙΣΚΛΗΡΙΔΙΟΣ -ΦΥΣΙΟΛΟΓΙΚΟΣ ΤΟΚΕΤΟΣ-ΘΗΛΑΣΜΟΣ - Page 3 - Τοκετός & Μαιευτήριο - Parents.org.gr\nΑπό angela_kgr, Σεπτέμβριος 26,2007 in Τοκετός & Μαιευτήριο\nήθελα να κάνω μια ερώτηση σχετικά με την επισκληρίδο και το φυσιολογικό τοκετό,υπάρχει κάποια κοπέλα με σχέτική εμπειρία? την προηγούμενη εβδομάδα που επισκέφτηκα τον γιατρό μου με ρώτησε αν θα κάνω επισκληριδίο και του απάντησα πωσ εφόσον πάμε για φυσιολογικό θα ήθελα να δοκιμάσω χωρις την επισκληρίδιο αλλά τον είδα πολύ αρνητικό σε αυτό. μάλιστα μου είπε όταν θα του τη ζητάω στο τέλος θα μου λεεί όχι για να με παιδεψει.\nεπίσης διάβασα ότι η επισκληρίδιος καθυστερεί το θηλασμό και δε μπορείς να θηλασεις το μωράκι σου από την αρχή(σκόπευω να ζητήσω αποκλειστικό θηλασμό...)\nτι να κάνω......\nΣυμφωνώ απόλυτα με την aglaia σε όλα όσα σου έχει γράψει.\nΑν θέλεις και την δική μου άποψη σχετικά με το γιατί ο γιατρός επιμένει για επισκληρίδιο είναι η εξής:\nΚαλώς ή κακώς, οι γυναίκες που έχουν επισκληρίδιο είναι πιο ήρεμες και πιο συνεργάσιμες συνήθως, δε μουρμουρίζουν, δε βογκάνε, συζητάνε διάφορα, κοιμούνται και διάφορα τέτοια που ξεκουράζουν το αυτάκι του γιατρού και δεν τον αναγκάζουν να είναι συνεχώς από πάνω. Εμένα αυτό που δεν μου άρεσε είναι που σου είπε ότι «θα του ζητάς και δεν θα σου κάνει…». Εκβιασμός δηλαδή….\nΜην απογοητεύεσαι όμως (σιγά μην δεν στην κάνει ) και μην βιάζεσαι. Για μένα η επισκληρίδιος είναι κάτι που το βλέπεις εκείνη την στιγμή: μπορεί να γεννήσεις γρήγορα ή σαν οργανισμός να ανέχεσαι τους πόνους και να μπορείς να τους διαχειριστείς και τελικά να μην θέλεις εσύ η ίδια να κάνεις επισκληρίδιο!!!\nΠρόσφατα έκανα έναν τοκετό στο ΛΗΤΩ όπου κράτησε 6 ώρες. Η γυναίκα αρνήθηκε να κάνει επισκληρίδιο παρόλο που εμείς ήμασταν θετικοί. Γέννησε χωρίς να μας ακούσει κανείς έξω από το δωμάτιο. Ανάμεσα από τους πόνους χαμογελούσε και πάνω στους πόνους έκανε αναπνοές χωρίς να ακουστεί. Πονούσε βέβαια αλλά μπορούσε να διαχειριστεί τους πόνους! Αφού να φανταστείς τον έχουμε ονομάσει "ο τέλειος τοκετός" και όποτε με πέρνει τηλέφωνο και δεν καταλάβω αμέσως πια είναι, μου λέει: "ο τελειος τοκετός"!!!!!!\nΠου ξέρεις, μπορεί να είναι έτσι και ο δικός σου τοκετός (σου το εύχομαι)\nΕΜΕΝΑ ΜΟΥ ΕΚΑΝΑΝ ΕΠΙΣΚΛΗΡΙΔΙΟ ΟΤΑΝ ΕΙΧΑ ΔΙΑΣΤΟΛΗ 6 ΜΕ 7 ΓΕΝΝΗΣΑ ΠΕΡΙΠΟΥ ΜΕΤΑ ΑΠΟ 2:3Ο ΩΡΕΣ ΦΥΣΙΟΛΟΓΙΚΑ ΚΑΙ ΜΕΤΑ ΑΠΟ 2 ΩΡΕΣ ΘΗΛΑΣΑ ΤΗΝ ΜΠΕΜΠΑ.\nEπίσης έκανα επισκληρίδιο στην πρώτη μου γέννα όταν δεν άντεχα άλλο τον πόνο και στην ουσία είχα φτάσει σε 8 διαστολή. Γέννησα μέσα σε μισή ώρα μετά αλλά δεν πιστεύω ότι βοήθησε η αναισθησία αν σκεφτείς ότι ολόκληρος ο τοκετός διήρκεσε 4 ώρες. Επίσης είναι όπως ακριβώς τα λέει η Shakti. Ένιωσα τα πάντα από άποψη πίεσης για να μπορώ να συνεργαστώ στις εξωθήσεις και δεν με δυσκόλεψε σε κάτι η αναισθησία, ίσα-ίσα που με βοήθησε στο να μην αποσυντονιστώ από τον πόνο.\nΟ γιατρός μου είπε ότι ήταν και λογικό γιατί εγώ έκανα πρόκληση μετά την ΠΗΤ μου και είναι πιθανό να ήταν πιο έντονοι οι πόνοι απ'ότι αν ήταν κανονικός τοκετός...\nΜπράβο, πολύ σύντομος τοκετός.\nΚαι βέβαια υπάρχει καλύτερη συνεργασία στις εξωθήσεις γιατί νιώθεις έντονη πίεση και μπούκωμα αλλά τουλάχιστον δεν πονάς. Βέβαια αυτό δεν είναι κανόνας, υπάρχουν γυναίκες με επισκληρίδιο που δεν συνεργάζονται και γυναίκες χωρίς επισκληρίδιο που συνεργάζονται άψογα. Ε!!! και να βογκήξουν και λίγο, δικαιολογούνται, στο κάτω κάτω πονάνε.\nΓια μένα, για κάθε γυναίκα ο τοκετός είναι μια διαφορετική εμπειρία - ακόμα και για την ίδια γυναίκα σε άλλον τοκετό και το αν θα συνεργαστεί, θα είναι ήρεμη ή όχι, θα κάνει επισκληριδιο ή όχι, θα φωνάζει ή όχι, είναι αποτέλεσμα πολλών παραγόντων: φυσικών (παράγοντες που λαμβάνουν μέρος την ώρα του τοκετού), ψυχολογικών (άγχος, φόβος), προηγούμενων εμπειριών, αντίληψης για τον τοκετό, εκπαίδευσης κ.λπ.\nΤα ίδια πάνω κάτω ισχύουν και για τον θηλασμό, πέραν του ότι δεν υπάρχει βοήθεια και καθοδήγηση στα μαιευτήρια και η κάθε νέα μητερα προσπαθεί μόνη της και συνήθως απογοητεύεται. Η τακτική των περισσότερων Μαιευτηρίων στην Ελλάδα δυστυχώς είναι "τακτική απογαλακτισμού..."\nΑγγέλα μου δεν ξέρω σε ποιο μη΄να είσαι αλλά εγώ γέννησα με φυσιολογικό τοκετό και επισκληρίδιο . Να ξέρεις ότι την επισκληρίδιο την βάζουν στην 7 η περίπου διαστολή για να μην επιβραδύνονυ τις συστολές και από την στιγμή που σου την βάζουν καθαρίζεια από τον πόνο αισθάνεσαι τα πάντα αλλά δεν πονάς. Βέβαια θα πρέπει να σου λένε πότε να σπρώξεις γιατί δεν θα καταλαβαίνεις. Εγώ δεν έχω κανένα πρόβλημα και σ πληοφορώ ότι θήλσα από την στιγμή που με έβγαλαν από την αίθουσα και με έβαλαν μαζί του σε μια άλλη αίοθυσα για να συνέλθω τελείως από την επισκληρίδιο σε 20 λεπτά είχα τελειώσει. Μου είπε ο αναισθησιολόγος εαν αισθάνομαι τα πόδια μου με εξέτασε και με πήγαν στο δωμάτιο. Μου προκάλεσε κατάπληξη που θήλασα μόλις βγήκα από την αίθουσα και ρώτησα την μαία όταν μου έβαλε τον γιό μου στο στήθος μα έχω γάλα και μου είπε φυσικά και είδα αυτό το πρωτόγαλα που έτρεχε. Να ξέρεις το το κανονικό γάλα έρχεται μετα΄την δε'ύτερη μέρα στην αρχή είναι σαν νερό και λλένε ότι είνμαι ότι καλύτερο μπορείς να δώσεις στο παιδί σου βόμβα βιταμινών και στοιχείων και δημιουργεί αντισώματα στο παιδί.για να αντιμετωπίζει τις λοιμώξεις. Εγώ το θηλάζω ακόμη και ξέρεις είναι ότι πιο όμορφο υπάρχει το δέσιμο με το απιδί σου και η ηρεμία που αισθάνεσαι σαν μάνα. Θα ήθελα να σου πώ να είσαι ψύχραιμη να μην φοβάσαι να είσαι συνεργάσιμη και να σκέφτεσαι εκέινη την ώρα ότι βιώνεις μια από τις ομορφότερες εμπειρίες στην ζωή σου που δεν θα ξεχάσειε ποτέ. όσο πιοο συνεργάσιμη είσαι τόσοσ πιο εύκολη θα είναι η γέννα.\nΑγγέλα μου δεν ξέρω σε ποιο μη΄να είσαι αλλά εγώ γέννησα με φυσιολογικό τοκετό και επισκληρίδιο . Να ξέρεις ότι την επισκληρίδιο την βάζουν στην 7 η περίπου διαστολή για να μην επιβραδύνονυ τις συστολές και από την στιγμή που σου την βάζουν καθαρίζεια από τον πόνο αισθάνεσαι τα πάντα αλλά δεν πονάς. Βέβαια θα πρέπει να σου λένε πότε να σπρώξεις γιατί δεν θα καταλαβαίνεις. .\nΧωρίς να θέλω να προσβάλω την Μελίνα, θα διαφωνήσω με αυτά που λέει.\nΤην επισκληρίδιο, συνήθως, στην κάνουν όταν ο γιατρός κρίνει ότι πρέπει ή ότι θέλει και όχι στάνταρ στα 7 εκατοστά διαστολής. Συνήθως, στην κάνουν γύρω στα 3 εκ διαστολή όπου οι συσπάσεις είναι καλά συντονισμένες και δεν υπάρχει κίνδυνος να καθυστερήσει ο τοκετός (κατά την άποψη μου, τα 7 εκατοστά, για μια γυναίκα που θέλει επισκληρίδιο, είναι αργά, εκτός και αν η ίδια νιώσει ότι την έχει ανάγκη σε αυτό στο στάδιο).\nΟι σπάνιες περιπτώσεις που δεν αισθάνεσαι απολύτως τίποτα και σου λένε οι άλλοι πότε θα σπρώξεις, είναι όταν γίνεται πολύ μεγάλη δόση, παρόμοια με την δόση της καισαρικής. Στις περισσότερες περιπτώσεις, αισθάνεσαι μπούκωμα και έντονη πίεση που σου δίνουν την αίσθηση ότι θέλεις να σπρώξεις, αλλά δεν συνοδεύεται από πόνο.\nΑυτά, προς αποφυγή παρεξηγήσεως σχετικά με την επισκληρίδιο.\nΜελίνα μου, συγνώμη αλλά αυτή είναι η δική σου εμπειρία από τον τοκετό σου , η οποία δεν αντιπροσωπεύει όλους τους τοκετούς με επισκληρίδιο γιʼ αυτό και έκανα αυτές τις διευκρινήσεις…\nSHAKTI τι ειναι ο HATHA YOGA TEACHER;;;\nΔασκάλα της γιόγκα και συγκεκριμένα της Hatha yoga (Χάθα Γιόγκα)\nΝαι, το καταλαβα αυτο...\nΤο hatha δεν καταλαβα. Σε τι διαφερει απο την κλασικη γιογκα; Ειναι σχετικη με εγκυους;\nΗ HATHA YOGA είναι το πρώτο σκαλοπάτι στον δρόμο της Raja Yoga (Η Raja Yoga είναι ένας από τους τέσσερις κύριους δρόμους της Γιόγκα . Ένα ολοκληρωμένο φιλοσοφικό σύστημα , ένα επιστημονικό σύστημα , μια πρακτική μέθοδος με σκοπό την κυριαρχία του Εαυτού στην ύλη ή την απελευθέρωση του εαυτού από την ύλη ή την κυριαρχία του Εαυτού στον νου. Raja = βασιλιάς ή ο άριστος στο είδος του ή ο ανώτατος).\nΤην hatha yoga πολλοί την ονομάζουν και "Δυτική Γιόγκα" γιατί είναι το πλέον γνωστό και διαδεδομένο σύστημα στην δύση.\nΤο όνομα της αποτελείται από δύο λέξεις που η κάθε μια ξεχωριστά σημαίνει στα Σανσκριτικά Ήλιος και Σελήνη. Συμβολίζουν την ισορροπία που επέρχεται σε σωματικό , ενεργειακό και νοητικό επίπεδο στον άνθρωπο που εξασκείται στις τεχνικές της.\nΗ Hatha Yoga είναι ένα σύστημα ασκήσεων (asanas) με κέντρο τον έλεγχο της αναπνοής.\nΑυτό το πετυχαίνει με τις εξής τεχνικές:\n* Σωματικές ασκήσεις (asanas)\n* Αναπνευστικές ασκήσεις (pranayama)\n* Τεχνικές καθαρισμού (kriyas)\n* Ειδικές ενεργειακές τεχνικές (bandhas, mudras)\nΣτον χώρο του Fitness είναι περισσότερο γνωστή ως ένας συνδυασμός σωματικών ασκήσεων και βαθιάς χαλάρωσης.\nΟι τεχνικές της yoga προορίζονται για να αυξήσουν στο μέγιστο την δυνατότητα για καλή υγεία, ζωτικότητα και νεανική ευεξία.\nΗ yoga εργάζεται συστηματικά σε όλα τα τμήματα του σώματος κρατώντας τις λειτουργίες τους σε τέλεια ισορροπία και απόδοση: Οι μυς, τα οστά, η αναπνοή, το κυκλοφορικό, το πεπτικό, το αναπαραγωγικό και όλα τα συστήματα του ανθρώπινου σώματος ισορροπούν και ρυθμίζουν την φυσική, συναισθηματική και νοητική μας κατάσταση.\nΣτην σχολή εκπαίδευσης δασκάλων γιόγκα δίνονται πηροφορίες για τις ασκήσεις και τις αναπνοές που επιτρέπονται στην κύηση αλλά κατά την γνώμη μου δεν είναι αρκετές για να αναλάβεις εγκυμοσύνη. Πρέπει: ή να είσαι μαία και να γνωρίζεις το θέμα εγκυμοσύνη - τοκετός ώστε να μπορέσεις να εφαρμόσεις τις τεχνικές της hatha yoga σε μία έγκυο ή να κάνεις εξειδίκευση στο prenatal yoga (γιόγκα εγκυμοσύνης).\nΣε τι διαφερει απο την κλασικη γιογκα;\nΔεν υπάρχει κλασσική γιόγκα και αν θα μπορούσαμε να το πουμε έτσι, μιλάμε για την χάθα γιόγκα που είναι η γιόγκα που προέρχεται από την raja yoga και είναι η αρχαιότερη όλων των συστηματων γιόγκα.\nΥπάρχουν συστήματα γιόγκα όπως bhakti yoga, ashtanga vinyasa yoga, iyengar yoga, satyananda αλλά όλα αυτά έχουν νεώτερη προέλευση, έχουν έρθει μετά την χάθα γιόγκα. Η hatha yoga είναι το παραδοσιακό σύστημα εφαρμογής της γιόγκα.\nΝα διευκρινήσω ότι η power yoga δεν είναι αναγνωρισμένο σύστημα γιογκα,αλλά μέθοδος ασκήσεων που χρησιμοποιεί πρακτικές στης γιόγκα και γίνεται στα γυμναστήρια.\n...Την επισκληρίδιο, συνήθως, στην κάνουν όταν ο γιατρός κρίνει ότι πρέπει ή ότι θέλει και όχι στάνταρ στα 7 εκατοστά διαστολής. Συνήθως, στην κάνουν γύρω στα 3 εκ διαστολή όπου οι συσπάσεις είναι καλά συντονισμένες και δεν υπάρχει κίνδυνος να καθυστερήσει ο τοκετός (κατά την άποψη μου, τα 7 εκατοστά, για μια γυναίκα που θέλει επισκληρίδιο, είναι αργά, εκτός και αν η ίδια νιώσει ότι την έχει ανάγκη σε αυτό στο στάδιο).\nΟι σπάνιες περιπτώσεις που δεν αισθάνεσαι απολύτως τίποτα και σου λένε οι άλλοι πότε θα σπρώξεις, είναι όταν γίνεται πολύ μεγάλη δόση, παρόμοια με την δόση της καισαρικής. Στις περισσότερες περιπτώσεις, αισθάνεσαι μπούκωμα και έντονη πίεση που σου δίνουν την αίσθηση ότι θέλεις να σπρώξεις, αλλά δεν συνοδεύεται από πόνο....\nH δική μου εμπειρία γέννας είναι όπως την περιγράφει η SHAKTI.\nMπήκα στο νοσοκομείο με 6 εκ. διαστολή και όταν έφτασα στα 7-8εκ. δεν ήθελαν να μου κάνουν επισκληρίδιο γιατί ήμουν σε τελικό στάδιο. Mου την έκαναν μετά από δική μου επιμονή.\nAισθανόμουν πολύ έντονα την πίεση που ασκεί το μωρό, σα να σε πιέζει ΠOΛY έντονα το έντερο. H λέξη "μπούκωμα" που χρησιμοποίησε η SHAKTI περιγράφει τέλεια αυτό που αισθανόμουν και αυτό το μπούκωμα σε κάνει να θέλεις πολύ να σπρώξεις. Aλλά σε καθοδηγούν για το πότε πρέπει να σπρώξεις για να γίνει σωστά χωρίς να σκιστείς, αλλά και για να συντονιστείς με τις διαστολές. Kαι ίσως για να μην κουράζεσαι χωρίς λόγο.\nH δική μου εμπειρία γέννας είναι όπως την περιγράφει η SHAKTI....\n....H λέξη "μπούκωμα" που χρησιμοποίησε η SHAKTI περιγράφει τέλεια αυτό που αισθανόμουν .\nΣε ευχαριστώ για την επιβεβαίωση!\nΜπορεί να μην έχω γεννήσει εγώ η ίδια, αλλά έχω παραστεί σε τόσες γέννες που πλέον γνωρίζω πολύ καλά πως αισθάνονται οι γυναίκες και φυσικά, για ποιούς λόγους αισθάνονται ή δεν αισθάνονται κάτι....\nο γιατρος σιγουρα κοιταει τι τον συμφερει αυτον.\nπρωτον.αν κανεις επισκληριδιο σε ενα συγκεκριμενο σταδιο του τοκετου τοτε επιταχυνεται και γεννας γρηγορα.αν ομως το κανεις απο την αρχη τον καθυστερεις.αυτο που δεν θα σου ειπε ο γιατρος ειναι οτι η επισκληριδιο δεν βοηθαει το εμβρυο.και επισης αφου δεν θα καταλαβαινεις τον πονο δεν θα μπορεις να σπρωξεις και τοτε θα σπρωχνουν αλλοι για σενα(οτι χειροτερο για την μητρα).να κανεις επισκληριδιο αν δεν αντεχεις τους πονους.η σε περιπτωσεις που το κεφαλι ειναι σε αντιστροφη μερια(κατι μαιευτικα) και χτυπαει το νευρο περισσοτερο με αποτελεσμα η γυναικα να ποναει περισσοτερο.ομως αν ξερεις απο αναπνοες και εισαι ψυχραιμη,πιστευω δεν χρειαζεται επισκληριδιο.επαναλαμβανω,τον γιατρο δεν τον πολυ νοιαζει.και γιατι τον καιει τοσο πολυ για την επισκληριδιο?για την περινεοτομη σε ρωτησε?που τις πετσοκοβουν ολες για να βγαλουν το μωρο γρηγορα να μην περιμενουν και μετα τις ραβουν σαν λουκανικα?εχεις δικαιωμα ν αρνηθεις την περινεοτομη εκτος και αν υπαρχει σοβαρος λογος στον τοκετο για να γινει.μην ειστε χαζες.εσεις γεννατε οχι ο γιατρος.οτι δεν σας αρεσει δεν το κανετε.ειναι απλο.οσο για τον θηλασμο.και ΒΕΒΑΙΑ μπορεις να θηλασεις μετα απο επισκληριδιο!!μην τρελαθουμε κιολας.\nΓια να πω κι εγώ τη δικιά μου εμπειρία.\n1) Εγώ ρώτησα το γιατρό αν προτείνει ή όχι επισκληρίδιο στον 6-7ο μήνα και αυτός είπε ότι αυτή είναι δική μου απόφαση.\n2)Όταν με πήγε η μαία μου περίπου 40 μέρες πριν γεννήσω στο μαιευτήριο να μου δείξει τους χώρους,από την υποδοχή ως το χειρουργείο και να μου πει τι ακριβώς θα γίνει σχεδόν απαίτησα να μου κάνουν περινεοτομή,γιατί αν και δεν είμαι γιατρός ή μαία είχα διαβάσει τι μπορεί να συμβεί αν υπάρξει ρήξη(σχίσιμο) στην περιοχή του περίνεου.\nΤελικά αποφάσισα να γεννήσω με επισκληρίδιο. Κι ευτυχώς, γιατί η λεκάνη μου ήταν στενή και το κεφάλι του παιδιού δε μπορούσε να βγεί. Εξωθούσα επί 1 ώρα και 35' και ειλικρινά οι πόνοι ήταν αβάσταχτοι παρά την επισκληρίδιο. Νόμισα ότι δε θα τα κατάφερνα και γλίτωσα για 5' την καισαρική, γιατί ήδη είχα αρχίσει να χάνω τις δυνάμεις μου.Δεν ξέρω αν θα κατάφερνα να μη λιποθυμήσω από τους πόνους χωρίς την αναισθησία. Και στο δεύτερο παιδί μου θα ζητήσω εισκληρίδιο. Και όσο για το θηλασμό, δεν μπορεσα να θηλάσω γιατί η μικρή έκανε 18 ίκτερο την πρώτη νύχτα και μπήκε εντατική. Την πήρα μετά από 9 μέρες.Έβγαζα όμως το γάλα μου (τις πρώτες μέρες δεν επέτρεπαν να της το δίνω γιατί είχαμε coombs + και φοβούνταν μήπως την επηρεάσει, αλλά τελικά κατάφερα να τη θηλάσω μέχρι που στο χρόνο βαρέθηκε και δεν ήθελε άλλο το στήθος μου. Μην ανησυχείτε λοιπόν και μην αγχώνεστε...\nSHAKTI σ' ευχαριστω πολύ για την απαντηση. Τωρα το καταλαβα\nΓια να μην γίνει παρεξήγηση δεν είμαι γιατρός ούτε πολύξερη και φυσικ.α κατέθεσα την προσωπική μου εμπειρεία απλά πριν γεννήσω είχα ζητήσει από τον γιατρό μου επισκληρίδιο και όταν πήγα στο νοσοκομείο μετά από 15 ώρες πόνου με 2 διαστολή ρώτησα την μαία πότε θα μου έκαναν επισκληρίδιο και μου είπε ότι ήταν νωρίς μου έβαλαν τεχνητούς πόνους και κάπου στην 5-7η διαστολή μοπυ έκανα επισκληρίδιο . Για την επιβράδυνση του τοκετού μου το επιβεβαιωσε και ο αναισθησιολόγος. Για να μην γίνει παρεξήγηση λοιπόν γιατί κάθε τοκετός είναι διαφορετικός εμείς καταθέτουμε τις προσωπικές μας εμπειρείες και ο μ΄νος που πρέπει να ακούμε και να ρωτάμε είναι μόνο ο γιατρός μας .\n....Για να μην γίνει παρεξήγηση λοιπόν γιατί κάθε τοκετός είναι διαφορετικός εμείς καταθέτουμε τις προσωπικές μας εμπειρείες και ο μ΄νος που πρέπει να ακούμε και να ρωτάμε είναι μόνο ο γιατρός μας .\nΠολύ σωστά, η κάθε εμπειρία είναι διαφορετική και ο κάθε γιατρός έχει τον δικό του τρόπο που δουλεύει και τις δικές του αντιλήψεις.\nΑπλά, ας μην περνάμε τις εμπειρίες μας με τρόπο που να φαίνεται ότι έτσι είναι πάντα τα πράγματα γιατι αυτό δημιουργεί λανθασμένες εντυπώσεις.\nπριν γεννήσω είχα ζητήσει από τον γιατρό μου επισκληρίδιο και όταν πήγα στο νοσοκομείο μετά από 15 ώρες πόνου με 2 διαστολή ρώτησα την μαία πότε θα μου έκαναν επισκληρίδιο και μου είπε ότι ήταν νωρίς μου έβαλαν τεχνητούς πόνους και κάπου στην 5-7η διαστολή μοπυ έκανα επισκληρίδιο .\nΠάντως και ο δικός μου γιατρός -όπως και ο γιατρός της Μελίνας- μου πρότεινε επισκληρίδιο όταν θα έφτανα σε διαστολή 6, όχι νωρίτερα.\n(Τελικά όμως δεν έκανα επισκληρίδιο γιατί ο μπέμπης βιαζόταν και έφτασα πολύ γρήγορα σε διαστολή 10, χωρίς να νιώσω πολύ έντονους πόνους).\nΓέννησα με επισκληρίδιο και έχω να σου πω ότι ήταν ό,τι καλύτερο έχω κάνει ποτέ στη ζωή μου. Είχα πλήρη συναίσθηση του σώματός μου και δεν πονούσα καθόλου μα καθόλου. Ένιωσα κανονικά το παιδάκι μου που βγήκε αλλα χωρίς να πονάω και οι ώρες της αναμονής στην αίθουσα των ωδινών ήταν πολύ ευχάριστες με κουβεντούλα και ηρεμία. Σου τη συνιστώ ανεπιφύλακτα. Δεν καταλαβαίνω γιατί αφού υπάρχει ένας καλύτερος τρόπος να γεννήσει μια γυναίκα, και να το ζήσει πραγματικά, θα βάλει τον εαυτό της στην ταλαιπωρία των τρομερών πόνων. Είναι για μένα παράλογο (αλλά αυτή είναι η δική μου ταπεινή γνώμη).\nΘήλασα κανονικά χωρίς κανένα πρόβλημα από την πρώτη στιγμή, οπότε να μην ανυσηχείς για αυτό.\nΚι εγω το ιδιο,θεωρω οτι η επισκληριδειος ηταν απο τα πιο σοφα πραγματα που εχω κανει ποτε κι οπως διαπιστωνετε οσες εχετε διαβασει και τις προηγουμενες σελιδες αυτου του topic δε χανω ευκαιρια να το λεω!!! Οπως εχω ξαναγραψει,αν και την εκανα τελευταια στιγμη και η μαια μου ηταν αντιθετη και προσπαθουσε να με αποτρεψει,εγω νομιζω οτι εκανα πολυ καλα,ετσι μπορεσα κυριολεκτικα να απολαυσω το τελευταιο μερος του τοκετου (τις εξωθησεις) χωρις να καταλαβω τιποτα,οπως τιποτα δεν καταλαβα και οταν ο γιατρος μου εκανε περινεοτομη αλλα ουτε μετα οταν με εραβε. Ηταν παιχνιδακι!!!\nΕντωμεταξυ,η πιο σουρεαλ στιγμη ηταν οταν ηρθε επιτελους ο αναισθησιολογος να μου κανει την επισκληριδειο,οπου μαζι του καταφτανει και μια νοσοκομα με ενα χαρτι κι ενα στυλο και μου λεει "διαβαστε αυτο και υπογραψτε". Εγω να ποναω,να μην μπορω να κουνηθω,να περιμενω με ανυπομονησια την ενεση κι εκεινη να μου λεει "διαβαστε κι υπογραψτε"!!!\n"Τι ειναι αυτο;"τη ρωταω."Ειναι η δηλωση οτι κανετε την επισκληριδειο εν γνωσει σας" μου λεει και μου δινει το στυλο.Κανω εγω να υπογραψω (ουτε που ασχοληθηκα με το τι εγραφε το χαρτι βεβαια),μου ερχεται τρελλη συσπαση εκεινη τη στιγμη,καταφερνω να κανω τη μιση υπογραφη μου κι αυτην με το ζορι και της δινω το στυλο.Και τι μου λεει ρε παιδια η τυπισσα η απιστευτη; "Καλα,ετσι υπογραφετε εσεις;"\nΔε φτανει δηλαδη που καταφερα να πιασω και το στυλο και να σηκωσω το χερι μου εκεινη την ωρα,αυτην τη χαλασε που υπεγραψα ετσι!!! Τι να πεις!!!\nΕπίσης θα ήθελα να προσθέσω κάποια πράγματα:\n1) Δεν χρειάστηκε να υπογράψω κανένα χαρτί\n2) Είχαμε πολύ νωρίς στην εγκυμοσύνη συμφωνήσει με το γιατρό μου ότι θα κάνουμε επισκληρίδιο. Όταν γεννούσα μου είχε πει η μαία μου ότι όσο αντέξω τους πόνους να περιμένουμε και μόλις εγώ νιώσω δυσφορία να την ενημερώσω για να πάει να φέρει τον αναισθησιολόγο. Έτσι και έγινε. Περίμενα όσο έκρινα ότι μπορούσα και μετά ήρθε η αναισθησιολόγος, περίμεναν να περάσει η σύσπαση που είχα εκείνη τη στιγμή και μου έκανε την επισκληρίδιο.\n3) Ουσιαστικά μια φορά με τρύπισαν και μετά μου έβαζαν δόσεις κάθε φορά που τους έλεγα εγώ ότι ένιωθα τους πόνους πιο έντονους. Υποθέτω ότι τη μεγαλύτερη δόση μου την έδωσαν στο τέλος γιατί είχαμε μετά και τα ράμματα και όλα τα μετά της γέννας.\n4)Είχα την τύχη ο γιατρός μου να έχει 2 μαίες εξαιρετικές που ήταν μαζί μου σε όλη τη γέννα μου και πριν από αυτήν είχαμε σε συνάντηση ειδική περάσει από πολύ λεπτομερή ενημέρωση για όλα αυτά τα θέματα.\n[/b]Μίλα με τις μαίες και με το γιατρό σου για όλες τις απορίες σου σχετικά με το θέμα. Εγώ αυτό έκανα και όλα όσα τελικά έγιναν στη γέννα ήταν ακριβώς όπως μου τα είχαν εξηγήσει.\nΕγω επιθυμουσα φυσιολογικο τοκετο και μαλιστα χωρις επισσκληριδιο.\n¨επρηξα τον γιατρο μου με αυτη μου την αποφαση και τελικα ετσι και εγινε!! Μονο που επειδη τελικα ειχα δυσκολο τοκετο... εκεινος το μετανοιωσε που με ακουσε και με ειδε έτσι!! Εγω παλι σκεφτομαι πως και το δευτερο οταν ερθει με το καλο έτσι θελω να το γεννησω!!\nΕιναι δικαιωμα σου να γεννησεις οπως εσυ θελεις και ο γιατρος σου οφειλει να το σεβαστει αυτο, εκτος αν ιατρικοι λογοι επιβαλουν κατι αλλο...\nΕγω ξεκινησα χωρις επισκληριδιο, τραβηξα ολους τους πονους για πολλες ωρες, και καποια στιγμη ερχεται η γιατρος και βλεπει οτι το παιδι εχει σφηνωθει στο πλαι. Η διαστολη εντομεταξυ να ειναι στο δεκα. Ε μετα εγω δεν ειχα αλλες δυναμεις . Η γιατρος μου ειπε να κανουμε επισκληριδιο και συμφωνησα.\n...... Δεν καταλαβαίνω γιατί αφού υπάρχει ένας καλύτερος τρόπος να γεννήσει μια γυναίκα, και να το ζήσει πραγματικά, θα βάλει τον εαυτό της στην ταλαιπωρία των τρομερών πόνων. Είναι για μένα παράλογο (αλλά αυτή είναι η δική μου ταπεινή γνώμη).\nΚατά την άποψή μου, η απάντηση είναι ότι η κάθε γυναίκα έχει διαφορετική ιδεολογία και αντίληψη για τον τοκετό και τους πόνους του τοκετού καθώς και διαφορετική ψυχική δύναμη που, άλλες την βρίσκουν εκείνη την στιγμή και άλλες όχι!\nΗ κάθε αντίληψη είναι σεβαστή και όχι κατακριτέα. Δεν έχει νόημα να προσπαθούμε να καταλάβουμε γιατί μερικές γυναίκες θέλουν να βιώσουν τις ωδίνες και την όλη διαδικασία και άλλες γυναίκες δεν θέλουν.\nΕγώ προσωπικά, θα ήθελα να γεννήσω χωρίς επισκληρίδιο, παρόλα τα όσα έχω δει….το μόνο που δεν ξέρω είναι αν θα έχω την δύναμη να το κάνω. Αυτό, όμως, είναι κάτι που θα το δω εκείνη την στιγμή και όχι από τώρα. Είναι ένα θέμα που το έχω αφήσει ανοιχτό…\nΘα ήθελα επίσης να πω ότι σαν μαία θαυμάζω τι γυναίκες που γεννούν χωρίς επισκληρίδιο, και ο μοναδικός λόγος είναι η δύναμη που βγάζουν αυτές τις δύσκολές ώρες, δύναμη που εγώ δεν ξέρω αν θα μπορέσω να βρω όταν θα έρθει η δική μου ώρα … γιατί είναι βέβαιο, ότι αν δεν βρω αυτήν την δύναμη, θα κάνω επισκληρίδιο!\nΌσον αφορά τον λόγο που έχει κάποια γυναίκα που δεν θέλει να κάνει επισκληρίδιο, πιστεύω πως είναι το «βίωμα» του τοκετού που μπορώ να το κατανοήσω και για αυτές που θέλουν να το βιώσουν, αλλά και για αυτές που δεν θέλουν.\nkalispera sas...gennisa prin 25 meres fysiologika k tolmw na pw "megali anakalypsi i episkliridios..." de tha pw pws den perasa katholou ponous..pira tous prwtous mexri na dromologithei i genna k tous teleytaious me misi dosi episkliriou gia na mporw na voithaw stin ekswthisi..to mono pou exw na pw sa gnwmi einai "deka paidia na kanw...deka fysiologikes gennes me episkliridio thelw na exw"


Καιρός: Σαββατοκύριακο με βροχές, ομίχλη και περιορισμένη ορατότητα – energinews.gr\nΚαιρός: Σαββατοκύριακο με βροχές, ομίχλη και περιορισμένη ορατότητα\nΤελευταία ενημέρωση 7 Δεκεμβρίου 2019 by energinews (admin)\nΣτα δυτικά, τα βόρεια και βαθμιαία στην ανατολική νησιωτική χώρα αναμένονται τοπικές βροχές το Σαββατοκύριακο, ενώ στα υπόλοιπα τμήματα της χώρας, αναμεσά τους και η Κρήτη, ο καιρός θα είναι βελτιωμένος.\nΓια την Κρήτη, σύμφωνα και με την Εθνική Μετεωρολογική Υπηρεσία, αναμένονται λίγες νεφώσεις που βαθμιαία θα αυξηθούν και από το απόγευμα θα σημειωθούν ασθενείς τοπικές βροχές.\nΟι άνεμοι θα πνέουν από δυτικές διευθύνσεις 3 με 5 και από το μεσημέρι τοπικά 6 μποφόρ.\nΕνώ η θερμοκρασία θα κυμανθεί από 13 έως 19 βαθμούς Κελσίου.\nΆνεμοι: Από δυτικές διευθύνσεις 3 με 4 και από το απόγευμα 5 μποφόρ.\nΛίγες νεφώσεις παροδικά αυξημένες, με τοπικές βροχές κατά διαστήματα, στα δυτικά, τη νότια και την ανατολική νησιωτική χώρα, κυρίως τις πρωινές ώρες.\nΠιθανότητα ασθενών βροχών από το απόγευμα, στην ανατολική Μακεδονία και τη Θράκη. Πρόσκαιρη βελτίωση στα δυτικά, από το μεσημέρι.\nPrevious post:Ώρες αγωνίας για το βρέφος που στραβοκατάπιε – Στην εντατική Παίδων και ο 15χρονος με την εγκεφαλική αιμορραγία\nNext post:Σεισμοί στα Χανιά και σήμερα με το… καλημέρα


Ο ΠΑΡΛΑΠΙΠΑΣ: Έξαλλος Τσαβούσογλου προς Ε.Ε.: «Άμα δε μας θέλετε, να το πείτε!»\nΈξαλλος Τσαβούσογλου προς Ε.Ε.: «Άμα δε μας θέλετε, να το πείτε!»\nO υπουργός Εξωτερικών της Τουρκίας Μεβλούτ Τσαβούσογλου υπεραμύνθηκε από τη Μαδρίτη της επαναπροσέγγισης της Άγκυρας με τη Μόσχα, ένας τρόπος, όπως περιέγραψε, να «εξισορροπήσει» την εξωτερική της πολιτική μπροστά στην αναβλητικότητα της Ευρωπαϊκής Ένωσης.\nΟ Μεβλούτ Τσαβούσογλου δικαιολόγησε επίσης την επαναπροσέγγιση με τη Ρωσία λόγω της κατάστασης που επικρατεί στην χώρα του, την οποία συνέκρινε με την Ουκρανία. «Χώρες όπως η Τουρκία και η Ουκρανία [...] δεν έχουν επιλογή» επισήμανε.


Δόλιες... πτωχεύσεις | ΑΝΤΙΘΕΣΕΙΣ | antinews.gr\nH υπόθεση του Μαρινόπουλου, όπως έχουμε ήδη γράψει, μπορεί να αποτελέσει την ταφόπλακα του ΣΥΡΙΖΑ, ειδικά αν σκάσουν κι άλλες εταιρείες, μη αντέχοντας την κατάσταση. Αλλά αν σκάσει το κανόνι θα χτυπήσει όλη την οικονομία και κανείς δεν το θέλει αυτό.\nΚανείς δεν επιθυμεί να μείνουν συνολικά περί τους 50.000 Έλληνες χωρίς δουλειά, είτε είναι υπάλληλοι του ομίλου είτε των προμηθευτών. Ούτε και θέλει κανείς να χάσει το ΙΚΑ και η εφορία εκατομμύρια ευρώ.\nΕίναι επομένως παρήγορο το γεγονός ότι φαίνεται να υπάρχουν στο προσκήνιο «λευκοί ιππότες» που υπό προϋποθέσεις και με ένα καλό business plan θα πάρουν την κατάσταση στα χέρια τους. Και θα περισώσουν ό,τι μπορούν γιατί το σύνολο των καταστημάτων και των εργαζόμενων δεν μπορεί να σωθεί.\nΑυτά ως προς την υπόθεση της σωτηρίας της εταιρείας και όσων άλλων είναι βιώσιμες υπό προϋποθέσεις και μπορούν να συνεχίσουν να δίνουν δουλειά και προστιθέμενη αξία στην ελληνική οικονομία.\nΌμως, υπάρχει και η άλλη πλευρά, η βρόμικη, αυτή που έχει να κάνει με το πώς έφτασε όλη η Ελλάδα να είναι μια χρεοκοπημένη χώρα με πολλούς πλούσιους επιχειρηματίες. Πώς φτάσαμε να έχουν βαρέσει κανόνια δεκάδες μεγάλες εταιρείες αλλά οι μεγαλομέτοχοί τους να ζουν σαν βασιλιάδες, να έχουν τεράστια περιουσία στην Ελλάδα και το εξωτερικό και παρ’ όλα αυτά κανείς να μην τους ενοχλεί.\nΔεν είναι θέμα του ΣΥΡΙΖΑ ή της ΝΔ. Είναι ένα διαχρονικό έγκλημα που γίνεται σε βάρος του ελληνικού δημοσίου και χιλιάδων εργαζόμενων που είναι απλήρωτοι, διεκδικούν αποζημιώσεις, θέλουν να πληρωθούν τον κόπο τους.\nΗ περίπτωση του Μαρινόπουλου είναι χαρακτηριστική. Ένας κολοσσός που δεν είχε μόνο σούπερ μάρκετ. Είχε και φαρμακευτική εταιρεία, και τα Marks & Spenser και τα Σεφορά και τα Στάρμπακς και πολλές άλλες δραστηριότητες. Ένας όμιλος που έκανε δισεκατομμύρια τζίρους και οι μέτοχοι, η οικογένεια ουσιαστικά έκανε τεράστια περιουσία και μπράβο της. Τώρα όμως που χρεοκοπούν γιατί δεν αναλαμβάνουν τις ευθύνες τους; Και ποιοι ήταν αυτοί που τους έδωσαν τα θαλασσοδάνεια που αντί να γίνουν επενδύσεις μεταφέρθηκαν σε λογαριασμούς; Λέγεται ότι ο Μαρινόπουλος έχει εκατομμύρια στο εξωτερικό και ακίνητα μεγάλης αξίας σε fund στο Κατάρ. Δεν έχει λοιπόν αυτός ευθύνη και δεν πρέπει να πληρώσει για το γεγονός ότι το μαγαζί του βάρεσε διάλυση; Πώς είναι δυνατόν μια λιανεμπορική αλυσίδα να παίρνει κάθε μέρα μετρητά, να πληρώνει μετά από 6 και 8 μήνες του προμηθευτές της αλλά παρ’ όλα αυτά να είναι με άδεια ταμεία;\nΚαι σαν τον Μαρινόπουλο υπάρχουν δεκάδες επιχειρηματίες που βούλιαξαν τα μαγαζιά τους αλλά αυτοί δεν έπαθαν τίποτε.\nΤι έπαθε ο Λυμπέρης ή ο Κωστόπουλος στο χώρο των Media; Χρεοκόπησαν τα μαγαζιά τους αλλά ο κόσμος, οι μεροκαματιάρηδες είναι απλήρωτοι και τα φέσια στο δημόσιο απίστευτα.\nΤι έγινε άραγε με το Πεντελικόν, με το Ledra Hotel και με τα τόσα άλλα ξενοδοχεία που χρεοκόπησαν αλλά οι ιδιοκτήτες τους την… έκαναν αλώβητοι;\nΟ Ψυχάρης που μόλις τώρα καταλαβαίνει τι εστί βερίκοκο τι έκανε τα εκατομμύρια των δανείων αλλά και τα απίστευτα λεφτά από το Χρηματιστήριο; Το ίδιο και ο Μπόμπολας, ο Αλαφούζος και τόσοι άλλοι βαρόνοι των Media.\nΚαι να μη μιλήσουμε για το mega που κλείνει αλλά οι μέτοχοι δεν έχουν προσωπική ευθύνη, ούτε για την Ηλεκτρονική Αθηνών, ούτε για τα αγροτοδάνεια που έγιναν μπουζούκια στην Εθνική οδό και Πόρσε στον Θεσσαλικό κάμπο.\nΝα γιατί χρεοκόπησε λοιπόν η Ελλάδα και η ευθύνη του πολιτικού συστήματος είναι μεγάλη. Ήρθε η κρίση για να ξεγυμνώσει όλους εκείνους, καθώς και τους τραπεζίτες που έδιναν αφειδώς δάνεια ακάλυπτα και με σίγουρο κίνδυνο να σκάσουν.\nΤην ίδια ώρα χιλιάδες πολίτες έπαιρναν ένα δάνειο για να βάλουν ένα κεραμίδι πάνω από το κεφάλι τους και βρίσκονται τώρα με τη θηλιά στο λαιμό.\nΕ, λοιπόν, αυτό δεν μπορεί να συνεχιστεί. Δεν μπορεί να την γλιτώνουν τα μεγάλα κεφάλια και να μην μπορούν μικρές επιχειρήσεις να δανειοδοτηθούν να μεγαλώσουν, να δώσουν δουλειά.\nΚάποτε λοιπόν πρέπει να σταματήσουν οι δόλιες πτωχεύσεις. Να έχουν άμεση ευθύνη οι μέτοχοι, να πάνε φυλακή, να τους δημευτεί η περιουσία, να πληρώσουν μέχρι τα δισέγγονα. Ίσως τότε να σωθεί η Ελλάδα, αλλιώς δεν έχει καμιά ελπίδα.\nπανος χαλβατζης01/07/2016 10:38:03\n...τι εγινε ρε παιδια?...το...Ριζοσπαστη διαβαζω η το antinews το ...νεοφιλελε?...\nΨηφοκράτης@ πανος χαλβατζης01/07/2016 21:26:56\nΤο Αντί διαβάζετε κ. Χαλβατζή και είναι πια, ίσως το μόνο μέσο που «δικαιούται» να φιλοξενήσει ένα τέτοιο άρθρο. Ειδικά όταν είναι η άποψη του αρχισυντάκτη και γενικά επειδή η σκάφη είναι σκάφη.\nΊσως η κατανάλωση του «σαβουρο-μπουλκουμέ» σας κάνει να αντιλαμβάνεστε την πραγματικότητα με ετικέτες τύπου «νεοφιλελέ».\n«Στο βαθμό και στο μέτρο» λοιπόν, για να εισάγω και μια Μαοϊκή αύρα -- που ενδεχομένως και να κατανοείτε καλλίτερα, διαβάστε την πολύ πλούσια αρθρογραφία του FactorΧ εδώ και 30 χρόνια σε θέματα που όλοι κάνουν τον ανήξερο (διαπλοκή & τρομοκρατία) και θα αποκτήσετε σφαιρικότερη άποψη για τη δημοσιογραφία που άσκησε μέχρι σήμερα το αντί.\nΣυγνώμη για την αυτόκλητη υπεράσπιση, αλλά νισάφι πιά.\nFactor X Jr01/07/2016 12:15:04\nΑπολυτα σωστος - συγχαρητηρια.\nΑν ΑΥΤΗ η Δημοσιογραφία ήταν ο "κανόνας", η χώρα θα ήταν πολύ διαφορετική...\nΟύτε "μπανανία" ούτε χρεοκοπημένη, αλλά σύγχρονη χώρα με σκεπτόμενους πολίτες.\nANTINEWS ΚΑΛΟ ΜΗΝΑ καιευχομαι παντα τοσο σωστα αρθρα.\nΗ φαινομενική ευημερία και η χωρίς όρους πραγματικής οικονομίας ανάπτυξή μας είναι το πρόβλημα της χρεοκοπίας των επιχειρήσεων και της χώρας μας, διαχρονικά. Όπως και η καλλιεργούμενη αίσθηση ότι όλοι μπορούμε να αγγίζουμε το όνειρο του εύκολου και άκοπου πλουτισμού, χωρίς προγραμματισμό, χωρίς κόπο, χωρίς ιδρώτα, χωρίς χρονοδιαγράμματα δράσης και απόδοσης των επενδύσεων. Σαν να έχουμε γεννηθεί όλοι πορφυρογέννητοι και σε κάποια στιγμή πατήσαμε το κουμπί, να πέσουν τα χαρτονομίσματα του ευρώ από τον ουρανό. Ψυχολογία, που δημιούργησαν οι Τράπεζες, που αφειδώς και χωρίς προϋποθέσεις έδιναν δάνεια, για επενδύσεις ή για ευδαιμονισμό, χωρίς όριο, έλεγχο και δυνατότητα επιστροφής, έτσι ώστε το τραπεζικό σύστημα να τιναχθεί στον αέρα, αφού τα περισσότερα δάνεια ήταν και έγιναν επισφαλή, να μην μπορεί αργότερα να δώσει νέα δάνεια, να περιορισθούν οι νέες επενδύσεις και σταδιακά ο οικονομικός μαρασμός να γίνει ταφόπλακα, που συμπαρέσυρε όλο το οικονομικό σύστημα σε μόνιμο τέλμα. Η πτώση των τιμών, η φτωχοποίηση με την παρατεταμένη λιτότητα μεγάλου αριθμού λαϊκών στρωμάτων, ο διεθνής ανταγωνισμός, η έλλειψη παραγωγικότητας της κρατικιστικής μορφής οικονομίας μας, με διόγκωση του δημόσιου τομέα, μείωσαν την αγοραστική δύναμη μεγάλης μερίδας συνανθρώπων μας ή και όλων μας, που περιορισθήκαμε στα εντελώς ουσιώδη, με αποτέλεσμα οι μεγάλες επιχειρήσεις, που απέβλεπαν στη διατήρηση της αγοραστικής δύναμης των πελατών τους και ήταν πνιγμένες στα δάνεια, να μην μπορέσουν να αντέξουν τόσα μακρά διαστήματα οικονομικής λιτότητας και κοινωνικής αβεβαιότητας, που συρρικνώνοντας τα εισοδήματα και την αγοραστική δύναμη του κοινού, μοιραία τις συμπαρέσυρε και στη δική τους αδυναμία εκπλήρωσης των υποχρεώσεών τους, γιατί όλα είναι σαν μι αόρατη αλυσίδα στην οικονομία. Δόλιες πτωχεύσεις δεν υπάρχουν, γιατί όποιος δίνει εργασία στους ανθρώπους είναι ευλογημένος και οι περισσότεροι επιχειρηματίες πίστευαν ότι μελλοντικά, θα μπορούσαν να ανταποκριθούν στις υποχρεώσεις τους, γεγονός που αίρει το δόλο τους, γιατί η μακροημέρευση της ευημερίας είναι κοινό καλό για όλους, εργαζόμενους, επενδυτές, κοινωνικούς εταίρους και κράτος. Ανεξάρτητα αν η οικονομική καταστροφική πολιτική, της οικονομικής και πολιτικής ελίτ στην χώρα μας, που είναι η μόνη πηγή του κακού, στην ισοπεδωτική της λαίλαπα του συστήματος διαπλοκής, που έχει χρόνια εγκαταστήσει, αναζητεί κάθε φορά χρήσιμους ηλίθιους, που τους χρυσοπληρώνει σε βάρος του λαού, κρατώντας έτσι άθικτα και στους αιώνες, τα σκήπτρα της εξουσίας της, χωρίς ποτέ να λογοδοτεί στο λαό για τα εγκλήματά της. Όσο γι’ αυτούς που παράνομα πλούτισαν, μεταφέροντας τα χρήματά τους στο εξωτερικό, υπάρχουν δικαστικές και νομικές δικλείδες ασφαλείας, για να αναγκασθούν να τα αποδώσουν σ’ αυτούς που υπήρξαν θύματά τους, τόσο με ποινική τους ευθύνη όσο και με δικαστικό εξαναγκασμό τους.\nΣώστά τα λέτε αλλά κανείς δεν πρόκειται να πάει στη στενή....μια ζωή ατιμωρησία για όλους....\n-ΑΥΤΟΙ ΔΕΝ ΕΙΝΑΙ ΤΟ ΔΗΜΟΣΙΟ ΣΤΗΝ ΕΛΛΑΔΑ;;;;;;\n-ΑΥΤΟΙ ΔΕΝ ΔΙΟΡΙΖΟΥΝ ΠΟΛΙΤΙΚΟΥΣ ΚΥΒΕΡΝΗΣΕΙΣ ΜΕΣΑ ΑΠΟ ΤΑ ΜΕΣΑ ΠΛΗΡΟΦΟΡΗΣΗΣ ΚΑΙ ΠΡΟΒΟΛΗΣ ΠΟΥ ΔΙΑΘΕΤΟΥΝ;;;;;;\n-ΑΥΤΟΙ ΔΕΝ "ΠΑΡΑΠΟΝΟΥΝΤΑΙ " ΓΙΑ ΤΟΥΣ ΕΡΓΑΖΟΜΕΝΟΥΣ-ΠΡΟΜΗΘΕΥΤΕΣ ΠΟΥ ΟΙ ΙΔΙΟΙ ΑΦΗΣΑΝ ΑΠΛΗΡΩΤΟΥςΣ ΟΤΙ ΦΤΑΙΕΙ ΤΟ ΔΗΜΟΣΙΟ.....(δεν κατηγορεί μόνο ο συριζα τον άλλο του ΕΑΥΤΟ)...\n-ΑΥΤΟΙ ΔΕΝ ΚΑΤΗΓΟΡΟΥΝ ΤΗΝ ΠΕΛΑΤΕΙΑ ΤΩΝ ΔΙΚΩΝ ΤΟΥΣ ΠΕΛΑΤΩΝ ΒΟΥΛΕΥΤΩΝ -ΔΗΜΟΣΙΟΓΡΑΦΩΝ;;;\n-ΑΥΤΟΙ ΔΕΝ ΠΝΙΓΟΥΝ ΟΤΙ ΜΗ ΔΗΜΟΣΙΟ ΠΑΕΙ ΝΑ ΦΥΤΡΩΣΕΙ;;;;;


«Ο κυβερνητικός συνασπισμός έχει καταρρεύσει εδώ και πολύ καιρό, κάνει μια προσπάθεια να παραμείνει ως έχει, μόνο για τις καρέκλες, δεν έχει στόχους, σχέδιο και πρόγραμμα. Τώρα πλέον έχουν έρθει σε μια οριακή κατάσταση, σε μια κρίση, όπου κανείς δεν μπορεί να προβλέψει κάτι. Βεβαίως πολλά θα κριθούν από τη συνάντηση Τσίπρα-Καμένου, για το αν θα πέσει η κυβέρνηση, ή κουτσά στραβά θα συνεχίσει για λίγους μήνες ακόμα.\nΈχουμε μια πολιτική ανωμαλία στη χώρα, δεν υπάρχει κυβέρνηση για να προωθήσει έστω στοιχειώδη πράγματα, αν και έχει αποτύχει σε όλους τους τομείς, επομένως η χώρα βρίσκεται σε μια τραγική κατάσταση.\nΧρειαζόμαστε επειγόντως εκλογές, όχι όμως για να αλλάξει ο Μανωλιός και να φορέσει τα ρούχα του αλλιώς, αλλά για να ανατραπεί το σημερινό πολιτικό σκηνικό. Η χώρα δεν έχει μέλλον με τον ΣΥΡΙΖΑ, τη ΝΔ και τα άλλα κατεστημένα κόμματα, τα οποία αποτελούν όψεις του ιδίου νομίσματος, δεν δίνουν προοπτική στην Ελλάδα.\nΗ Novartis είναι ένα μεγάλο σκάνδαλο, όπως σκάνδαλο είναι ότι έχει συμβεί τις τελευταίες δεκαετίες στον χώρο της φαρμακοβιομηχανίας, έχουν καταληστεύσει τα ασφαλιστικά ταμεία, με την ανοχή και συγκάλυψη κυβερνήσεων και κεντρικών πολιτικών προσώπων.\nΔεν βλέπω να υπάρχει η βούληση ώστε να προχωρήσει η έρευνα εις βάθος για αυτή την υπόθεση, ώστε να τιμωρηθούν οι ένοχοι, από τους απλούς γιατρούς ως την πολιτική εξουσία, για να αποδοθεί δικαιοσύνη.\nΟι δηλώσεις Πολάκη αποτελούν παρεμβάσεις και μάλιστα με χονδροειδή τρόπο, προβοκατόρικο θα έλεγα, που δεν βοηθούν στη διαλεύκανση της υπόθεσης. Όταν ασκείται τέτοιας μορφής πίεση προς τους δικαστές, φέρνει τα αντίστροφα αποτελέσματα. Από την άλλη, και η δικαιοσύνη δεν είναι αποτελεσματική, και επηρεάζεται από συμφέροντα. Έχω πλήρη επίγνωση στο τι λέω, διότι και εμείς έχουμε κινήσει διαδικασίες για διάφορες υποθέσεις, οι οποίες είναι παγωμένες σε κάποιο συρτάρι από τη δικαιοσύνη και ως παράδειγμα, αναφέρω το μεγαλύτερο σκάνδαλο όλων, που είναι η ανακεφαλαιοποίηση των τραπεζών, και πιο συγκεκριμένα η 3η ανακεφαλαιοποίηση, με την οποία χάθηκαν σε μια νύχτα 40 δις ευρώ. Ως ΛΑ.Ε έχουμε κάνει μηνυτήρια αναφορά, τεκμηριωμένη και με πλήρη αποδειχτικά στοιχεία, και μέχρι σήμερα δεν έχει γίνει τίποτα, προφανώς γιατί θίγεται η καρδιά του πολιτικού κόσμου, θίγονται τεράστια συμφέροντα.\nΟ πολίτης τελικά, είναι ο μόνος που δεν μπορεί να έχει εμπιστοσύνη στη δικαιοσύνη, γιατί τα μεγάλα ψάρια βρίσκουν τρόπους για να τη γλυτώνουν, ενώ οι απλοί πολίτες πληρώνουν τη νύφη. Μπορεί για το παραμικρό να βρεθούν τυλιγμένοι σε μια κόλλα χαρτί και να τραβιόνται μια ζωή στα δικαστήρια. Για αυτό ο πολίτης γνωρίζει πολύ καλά ότι η δικαιοσύνη έχει δύο μέτρα και δύο σταθμά, ένα για αυτούς που έχουν εξουσία και χρήμα και ένα άλλο μέτρο για τον απλό πολίτη. Νοσούν όλοι οι θεσμοί αυτής της χώρας, το πολιτικό σύστημα και η δικαιοσύνη. Η Ελλάδα χρειάζεται επαναθεμελίωση, ως Βουλευτής και Υπουργός διαπίστωσα ότι δεν υπάρχει η βούληση για να υπερασπιστεί το πολιτικό σύστημα το δημόσιο και λαϊκό συμφέρον. Βασιλεύει η υποτέλεια στα μεγάλα ξένα κέντρα και οι πελατειακές σχέσεις.\nΓια όλα τα παραπάνω, η χώρα χρειάζεται μια μεγάλη ανατροπή, δεν φτάνει να αλλάξουν κυβερνήσεις που έχουν τον ίδιο πολιτικό προσανατολισμό, χρειάζονται πολύ μεγάλες ανατροπές, διαφορετικά η χώρα θα συνεχίσει να βουλιάζει και να παρακμάζει.\nΟ κ. Ζάεφ προκειμένου να περάσει η συμφωνία των Πρεσπών θα κάνει λεκτικές παραχωρήσεις, αλλά όχι επί της ουσίας. Έχουμε ένα όνομα το οποίο συνδέεται με Μακεδονική γλώσσα και εθνότητα, και μια χώρα που θα πάρει το εισιτήριο για το ΝΑΤΟ και την Ευρωπαϊκή Ένωση. Όλα αυτά γίνονται σε μια περιοχή στην οποία το ΝΑΤΟ και οι Ηνωμένες Πολιτείες έχουν κάνει μεγάλη ζημιά με τον ρόλο που παίζουν.\nΕμείς είμαστε άκρως αντίθετοι σε αυτή τη συμφωνία, ενώ την ίδια ώρα έρχεται στην Ελλάδα η κ. Μέρκελ για να πιέσει να κλείσει γρήγορα η συμφωνία, αλλά και γιατί επιδιώκει η Ελλάδα να παραμείνει γερμανοκρατούμενη και αποικία χρέους.\nΓια εμάς, είναι ανεπιθύμητη στην Ελλάδα η κ. Μέρκελ, διότι η Γερμανία μας χρωστά, όχι εμείς στη Γερμανία. Ερχόμενη η κ. Μέρκελ θα έπρεπε να φέρει και τα κλεμμένα από τη χώρα μας, το κατοχικό δάνειο και τους αρχαιολογικούς θησαυρούς που μας πήραν στη κατοχή, όπως και τις γερμανικές αποζημιώσεις οι οποίες ουδέποτε μας αποδόθηκαν.\nΕμείς θα διαδηλώσουμε εναντίον της κ. Μέρκελ, θα έχουμε συγκέντρωση και κινητοποίηση στο κέντρο της Αθήνας, και καλούμε όλον τον Ελληνικό λαό να αντιδράσει.»